Blaze7451/Wiki-th-20250601 huggingface dataset:
ใบสั่งยา

สัญลักษณ์ในใบสั่งยา
Rx หรือ ℞ เป็นสัญลักษณ์ที่ใช้ใน ใบสั่งยา จากแพทย์ถึงเภสัชกร เริ่มแรกเข้าใจว่าเป็นการเขียนอักขระลงเลขยันต์เพราะสมัยก่อนการแพทย์ยังไม่เจริญก้าวหน้าและมีประสิทธิภาพเช่นปัจจุบัน โอกาสที่คนไข้จะหายหรือตายไม่ต่างกันมากนัก การอาศัยโชคช่วยจึงมีส่วนในการรักษา โดยการเขียนคำในภาษาลาตินว่า recipe (เรซิพี) หมายถึง สูตร ตำรับ เขียนไปเขียนมามีการตัดหางตัวอาร์เลยกลายเป็น ℞ ที่เห็นกันในปัจจุบัน

**อ้างอิง**
หมวดหมู่:สัญลักษณ์ทางเภสัชกรรม
แดง (แก้ความกำกวม)

แดง สามารถหมายถึง- สีแดง สีที่มีความยาวคลื่น 630-760 นาโนเมตร- แดง (พรรณไม้) พรรณไม้ชนิดหนึ่ง มีชื่อวิทยาศาสตร์ว่า Xylia kerrii และยังเป็นพันธุ์ไม้มงคลพระราชทานประจำจังหวัดตาก- แดง (ปลา) พันธุ์ปลาชนิดหนึ่ง มีชื่อวิทยาศาสตร์ว่า Micronema bleekeri 
 บุคคล- สุรางค์ เปรมปรีดิ์ (แดง) ผู้อำนวยการสถานีโทรทัศน์สีกองทัพบกช่อง 7- ขัตติยะ สวัสดิผล (เสธ.แดง) อดีตนายทหารผู้ทรงคุณวุฒิประจำกองทัพบก- แดง ไบเล่ หรือชื่อจริง บัญชา สีสุกใส วัยรุ่นและนักเลงที่มีชื่อเสียงในยุคก่อนปี พ.ศ. 2540- ธัญญา โสภณ (แดง) นักแสดง นางแบบ ที่มีชื่อเสียง
หมวดหมู่:ชื่อบุคคลไทย
หมวดหมู่:ชื่อเล่น
การแปลงฟูรีเยต่อเนื่อง

การแปลงฟูรีเยต่อเนื่อง (continuous Fourier transform) เป็นตัวดำเนินการเชิงเส้นแบบหนึ่งซึ่งทำการแมพฟังก์ชันหนึ่งไปยังอีกฟังก์ชันหนึ่ง อีกนัยหนึ่งการแปลงฟูรีเยนั้นเป็นการแยกองค์ประกอบของฟังก์ชัน ตามสเปกตรัมของความถี่ที่มีค่าต่อเนื่อง และใช้หมายถึง ค่าสัญญาณใน "โดเมนของความถี่" ในทางฟิสิกส์และวิศวกรรม
(ดูเพิ่มเติมที่บทความหลัก การแปลงฟูรีเย)

**นิยาม**
สมมุติ f เป็นฟังก์ชัน ที่มีค่าเป็นจำนวนเชิงซ้อน และสามารถหาปริพันธ์ลูเบกได้ การแปลงฟูรีเยต่อเนื่อง F และการแปลงกลับ จะกำหนดโดย
โดยที่ จำนวนจริง ω คือค่าความถี่เชิงมุม และมีค่าของการแปลง F(ω) เป็นจำนวนเชิงซ้อน ประกอบด้วย ขนาด และ มุม ขององค์ประกอบของฟังก์ชัน f(t) ที่แต่ละความถี่
สัมประสิทธิ์ของการปรับขนาด (normalization factor)  ที่อยู่ในส่วนการแปลง และ การแปลงกลับนั้น สามารถเปลี่ยนแปลงได้ โดยมีเงื่อนไขที่ผลคูณของสัมประสิทธิ์การแปลงไปและกลับ จะต้องเท่ากับ  เช่น อาจเลือกสัมประสิทธิ์ของการแปลงเท่ากับ 1 และสัมประสิทธิ์ของการแปลงกลับเท่ากับ  (ซึ่งเป็นค่าที่นิยมใช้ในทางฟิสิกส์และวิศวกรรม ส่วนค่าสัมประสิทธิ์ที่ใช้ในนิยามด้านบนนั้นนิยมใช้ในทางคณิตศาสตร์เนื่องจากความสมมาตร) เหตุผลของเงื่อนไขผลคูณของสัมประสิทธิ์นี้ เพื่อให้การแปลงครบรอบนั้นเป็นการแปลงเอกลักษณ์ เช่น เมื่อทำการแปลง f(t) ไปเป็น F(ω) และแปลงกลับ จะได้ f(t) โดยไม่มีการเปลี่ยนแปลงขนาด เรียกคุณสมบัติว่า ยูนิแทรี (unitary)
ในทางฟิสิกส์และวิศวกรรม อาจใช้การแปลงไปเป็นฟังก์ชันของความถี่ แทนที่จะเป็นความถี่เชิงมุม ω นิยมใช้สัญลักษณ์ f หรือ  แทนความถี่โดยที่ 
ตารางต่อไปนี้สรุปการแปลงฟูรีเยต่อเนื่องแบบต่างๆ ที่นิยมใช้ เพื่อป้องกันความสับสน ในตารางข้างล่างนี้ f หมายถึงความถึ่ ส่วนฟังก์ชัน ใช้ x(t) แทน f(t) ส่วนเนื้อหาในหัวข้อถัดๆไป จะใช้การแปลงแบบแรกในตารางเป็นหลัก

**รูปทั่วไป**
คู่ของการแปลงไปกลับดังกล่าวข้างต้น จึงสามารถเขียนอยู่ในรูปทั่วไปดังนี้
{(2 \pi)^{1-a}}} \int_{-\infty}^{+\infty} f(t) e^{-i b \omega t} \, dt 
โดยที่ ค่าคงที่ a และ b เป็นจำนวนจริงใด ๆ ที่สามารถเลือกได้โดยอิสระตามบริบท ของการประยุกต์ใช้งาน ตามบริบทของบทความนี้ในนิยามข้างต้นเลือก  สำหรับการแปลงไม่เป็นยูนิทารี 
ค่า a และ b ที่นิยมใช้ใน การประมวลผลสัญญาณคือ  ซึ่งในกรณีนี้  จะหมายถึงความถี่ (แทนที่จะเป็นความถี่เชิงมุม) และมักจะเขียนแทนด้วยสัญลักษณ์  หรือ f ในกรณีที่ a และ b เป็นค่าที่มีหน่วย ผลคูณของทั้งสองจะต้องเป็นค่าทีไม่มีหน่วย เช่น หาก a มีหน่วยเวลา b จะมีหน่วยเป็น เฮิรตซ์ หรือ เรเดียนต่อวินาที

**การแปลงในมิติที่สูงขึ้น**
สำหรับฟังก์ชัน f(x) ของ เวกเตอร์ x ซึ่งเป็นเวกเตอร์ในปริภูมิมิติ N และ k (หรือเรียก เวกเตอร์คลื่น) เป็นเวกเตอร์ในปริภูมิของการแปลง การแปลงฟูรีเยต่อเนื่องจะกำหนดโดย
 
โดยที่ dx เป็นอนุภาคของปริมาตรในมิติ N และสัญลักษณ์การคูณในค่ายกกำลัง หมายถึง การคูณภายใน (dot product) และจากคุณสมบัติ ออทอโกนัล ในมิติ N:
 
เราจะได้การแปลงกลับ ดังนี้:
 

**คู่ของการแปลง**
ตรารางแสดงคู่ของการแปลงที่สำคัญ โดยใช้การแปลงตามนิยามในตอนต้นของบทความ
โดยที่สัญลักษณ์  หมายถึง 
หมายเหตุ : * คือ คู่ของการแปลง ที่อาจมีสัมประสิทธิ์  แตกต่างไป ขึ้นกับสัมประสิทธิ์ของการปรับขนาดที่ใช้ในนิยามของการแปลง
หมวดหมู่:คณิตศาสตร์
วิกิพีเดีย:วันนี้ในอดีต/22 ตุลาคม

22 ตุลาคม: - พ.ศ. 2379 (ค.ศ. 1836) – แซม ฮูสตันเป็นประธานาธิบดีสาธารณรัฐเท็กซัสคนแรก- พ.ศ. 2422 (ค.ศ. 1879) – โทมัส เอดิสันทดสอบและประสบความสำเร็จในการใช้เส้นใยไส้หลอดคาร์บอนในหลอดไส้ร้อนแบบธรรมดา ซึ่งจะกลายมาเป็นรุ่นของผลิตภัณฑ์ที่ประสบความสำเร็จมากที่สุด- พ.ศ. 2450 (ค.ศ. 1907) – การแห่ถอนเงินทำให้บริษัทนิกเกอร์บอกเกอร์ทรัสต์ของนครนิวยอร์กต้องยุติการทำงาน เป็นเหตุให้เกิดวิกฤตการเงิน ค.ศ. 1907 - พ.ศ. 2507 (ค.ศ. 1964) – ฌ็อง-ปอล ซาทร์ (ในภาพ) นักปรัชญาและนักเขียนชาวฝรั่งเศส เป็นบุคคลแรกที่ปฏิเสธรับรางวัลโนเบลสาขาวรรณกรรม หลังคณะกรรมการโนเบลประกาศผล - พ.ศ. 2551 (ค.ศ. 2008) – อินเดียส่งยานอวกาศจันทรายาน-1 ยานอวกาศไม่มีมนุษย์ควบคุมลำแรกของประเทศ ขึ้นสู่อวกาศในภารกิจสำรวจดวงจันทร์
ดูเพิ่ม: 21 ตุลาคม – 22 ตุลาคม – 23 ตุลาคม
จดหมายเหตุ – รายชื่อบทความวันนี้ในอดีต
ซารุโทบิ ซาสึเกะ

ซารุโทบิ ซาสึเกะ (Sarutobi Sasuke) เป็นนินจาที่มีชื่อเสียงในนิทานพื้นบ้านของญี่ปุ่น ซึ่งในปัจจุบันยังสรุปไม่ได้ว่าซารุโทบิ ซาสึเกะ เป็นนินจาในนิยายยุคเมจิ เขียนโดยทาจิคาวะ หรือว่าเป็นนินจาตัวจริงที่เป็น 1 ใน 10 นินจาคนสนิทของซานาดะ ยูคิมูระ
ชื่อของซารุโทบิ ซาสึเกะผสมจากคำว่า 猿 (ซารุ) ที่แปลว่า ลิง และ 飛 (โทบิ) ที่แปลว่าการกระโดด ซึ่งซารุโทบิ ซาสึเกะ เป็นที่ขึ้นชื่อว่ามีการเคลื่อนไหวที่ว่องไวเหมือนลิง

**วัฒนธรรมสมัยนิยม**
ชื่อของเขาได้มีการถูกนำมาใช้ในการ์ตูนในหลายเรื่อง เช่น - นินจาคาถาโอ้โฮเฮะ จาก ซารุโทบิ ซาสึเกะ (นินจาคาถาโอ้โฮเฮะ), อุจิวะ ซาสึเกะ, ซารุโทบิ ฮิรุเซ็น, ซารุโทบิ บิวาโกะ, ซารุโทบิ อาสึมะ, ซารุโทบิ โคโนฮะมารุ, ซารุโทบิ คุเรไน และ ซารุโทบิ มิไร- วันพีซ จาก ซารุโทบิ (วันพีซ)- กินทามะ จาก ซารุโทบิ อายาเมะ- รันม่า ½ ไอ้หนุ่มกังฟู จาก ซารุกาคุเระ ซาสึเกะ- ซามูไรดีปเปอร์ เคียว จาก ซารุโทบิ ซาสุเกะ (ซามูไรดีปเปอร์ เคียว)- มิรุโมะ ภูตจิ๋วจอมยุ่ง จาก ซาสุเกะ (มิรุโมะ ภูตจิ๋วจอมยุ่ง)- ขบวนการนินจา คาคุเรนเจอร์ จาก ซาสุเกะ (ขบวนการนินจา คาคุเรนเจอร์)- ขบวนการตูบน้อยนักสู้ จาก ซาสึเกะ (ขบวนการตูบน้อยนักสู้)- อินาสึมะอีเลฟเวน จาก โคโซมารุ ซาสุเกะ

**ดูเพิ่ม**
 นินจา

**แหล่งข้อมูลอื่น**
หมวดหมู่:นินจา
หมวดหมู่:ตัวละครที่เป็นนินจา
หมวดหมู่:ตำนานพื้นบ้าน
หมวดหมู่:ตัวละครที่เป็นเด็กกำพร้า
หมวดหมู่:ตัวละครที่เป็นสายลับและจารชน
หมวดหมู่:ตัวละครที่เป็นสายลับชาวญี่ปุ่น
หมวดหมู่:ยอดมนุษย์ญี่ปุ่น
หมวดหมู่:นินจา

หมวดหมู่:วัฒนธรรมญี่ปุ่น
หมวดหมู่:นินจูตสึ
หมวดหมู่:นักนินจูตสึ
หมวดหมู่:ทหารรับจ้าง
หมวดหมู่:ผู้ลอบสังหารชาวญี่ปุ่น
บัตรเอทีเอ็ม

ตัวอย่างบัตรเอทีเอ็ม ที่ไม่ใช่ทั้งบัตรเดบิตและบัตรเครดิต สังเกตได้จากไม่มีสัญลักษณ์เครือข่ายการเงินปรากฏอยู่
บัตรเอทีเอ็ม (ATM Card, Key card, Bank card) เป็นบัตรที่ได้รับการรับรองโดยธนาคารหรือสถาบันการเงินที่ออกให้ ใช้ทำธุรกรรมบน. (Automatic teller machine: ATM) สามารถใช้ฝาก ถอน โอน ชำระค่าสาธารณูปโภค หรือแก้ไขข้อมูลบัญชีที่ผูกอยู่กับบัตรเอทีเอ็มใบนั้น ในขณะเดียวกันก็อาจใช้จ่ายแทนเงินสดเรียกว่าบัตรเดบิต ซึ่งเมื่อชำระค่าสินค้าและบริการ เงินจะถูกหักออกจากบัญชีโดยตรง แต่บัตรเอทีเอ็มอาจไม่ใช่บัตรเดบิตทุกใบ (ใช้ทำธุรกรรมภายในบัญชีอย่างเดียว) ส่วนบัตรเครดิตก็อาจใช้เป็นบัตรเอทีเอ็มได้ ขึ้นอยู่กับการสมัครขอใช้บริการ
บัตรเอทีเอ็มสร้างขึ้นจากพลาสติกแข็งด้วยขนาดมาตรฐานตาม ISO 7810 และ ISO 7813 อาจเป็นสมาร์ตการ์ดหรือบัตรแม่เหล็ก หรือทั้งสองอย่างรวมกัน
บัตรเอทีเอ็มถือกำเนิดขึ้นในประเทศสหรัฐอเมริกาในคริสต์ทศวรรษ 1960 แต่ได้ถูกนำมาใช้จริงเป็นที่แรกในอังกฤษ ก่อนที่จะแพร่หลายไปทั่วโลกรวมทั้งประเทศไทย
หมวดหมู่:การเงิน
หมวดหมู่:สิ่งประดิษฐ์ของสหรัฐ
หมวดหมู่:ระบบฝังตัว
ฟลิคเกอร์

ฟลิคเกอร์ (italic=no; ər kər) เป็น เว็บไซต์สำหรับเก็บรูปภาพดิจิทัล โดยอัปโหลดจากผู้ใช้งาน และสามารถแบ่งปันให้ผู้อื่นดูได้ 
บริการของฟลิคเกอร์เป็นที่นิยมสำหรับผู้ที่ใช้เขียนบล็อก เนื่องจากสามารถนำรูปจากฟลิคเกอร์มาใช้ในบล็อกได้โดยตรง โดยเนื่องจากความสามารถในการแท็กเขียนคำอธิบายรูป และค้นหาตามชื่อที่เขียนโดยผู้ใช้งาน
นอกจากผู้ใช้จะสามารถอัปโหลดไฟล์ภาพจากในเครื่องคอมพิวเตอร์แล้ว ยังสามารถอัปโหลดภาพโดยตรงจากโทรศัพท์มือถือขึ้น Flickr ได้โดยตรงอีกด้วย 

**ประวัติ**
ฟลิคเกอร์พัฒนาในบริษัทลูดิคอร์ป (Ludicorp) โดยแคเทอรินา เฟก (Caterina Fake) และ สจ๊วร์ต บัตเตอร์ฟิลด์ (Stewart Butterfield) โดยได้พัฒนาระบบการจัดเก็บข้อมูลโดยคำนึงถึงระดับของผู้ใช้งาน โดยให้มีการเชื่อมโยงข้อมูลเชื่อมถึงกันได้ในทุกส่วน ซึ่งเป็นจุดเด่นของฟลิคเกอร์ที่ทำให้ทางบริษัทยาฮู! สนใจพัฒนาเว็บจัดการภาพของตัวเองมีคุณภาพเทียบเท่า โดยทางยาฮู! ได้จ้างนักศึกษาปริญญาเอกจากสถาบันเทคโนโลยีแมสซาชูเซตส์ (MIT) มาคิดค้นระบบจัดเก็บข้อมูลในลักษณะเดียวกันแต่ไม่ประสบความสำเร็จ จนในเดือน มีนาคม พ.ศ. 2548 บริษัทยาฮู! ได้ซื้อฟลิคเกอร์ (ในขณะที่ยังเป็นรุ่นเบตา) พร้อมทั้งบริษัทลูดิคอร์ป ในราคาประมาณ 2 พันล้านบาท (50 ล้านดอลลาร์สหรัฐ)

**ความสามารถ**
 แท็ก (tag) - ฟลิคเกอร์มีความสามารถแตกต่างจากเว็บไซต์โหลดภาพทั่วไปคือ กำหนดแท็ก เพื่อสามารถเชื่อมโยงภาพอื่น ๆ ที่มีการกำหนดชื่อแท็กเดียวกัน ในอัลบั้มของผู้ใช้เอง หรืออัลบั้มของผู้อื่นที่ใช้ชื่อแท็กเดียวกัน - ออร์แกไนเซอร์ (Organizr) - จัดเก็บภาพไว้ในหมวดหมู่ต่าง ๆ รวมถึงการจัดภาพตามวันที่ การจัดภาพตามแท็ก หรือการจัดภาพตามเวลาที่ทำการถ่ายภาพ- โน้ต (note) - การเขียนข้อความไว้ในส่วนหนึ่งส่วนใดของข้อความ เหนือภาพนั้นโดยเมื่อผู้ใช้เคลื่อนเมาส์ มาภายในภาพ ข้อความที่กำหนดจะแสดงออกมา- ปฏิทิน (calendar) - การเรียกดูรูปตามวันที่ โดยสามารถเลือกตามวันที่ที่มีการอัปโหลด หรือวันที่ที่ทำการถ่ายภาพทั้งหมด
นอกจากนี้ความสามารถพื้นฐานเช่นการเขียนข้อความแสดงความคิดเห็นของภาพ รวมถึงการใส่ชื่อเพื่อนไว้ในรายชื่อเพื่อน เหมือนเว็บไซต์สังคมออนไลน์ทั่วไป- บล็อก - เป็นการให้บริการล่าสุดของฟลิคเกอร์

**การกำหนดสัญญาอนุญาต**
ฟลิคเกอร์สามารถให้ผู้ใช้กำหนดสัญญาอนุญาตแบบต่าง ๆ ซึ่งรวมถึงสัญญาอนุญาตแบบครีเอทีฟคอมมอนส์ โดยความสามารถของแท็ก อนุญาตให้ผู้ใช้ค้นหาภาพภายใต้ลิขสิทธิ์ที่กำหนดได้

**ตัวสะกด**
การสะกดชื่อ Flickr แบบไม่มีตัว e ของฟลิคเกอร์ชื่อ "Flickr", "Organizr", และ "Uploadr" เป็นชื่อเฉพาะสะกดตามที่ใช้ในเว็บฟลิคเกอร์ กลายเป็นความนิยมของเว็บในยุคเว็บ 2.0 ที่เว็บจะตั้งชื่อแบบตัดสระทิ้งหรือเติมตัวอักษรซ้ำเข้าไป เพื่อให้จดจำง่าย เช่นเว็บ Digg หรือ Tumblr

**หมายเหตุ**

**อ้างอิง**

**แหล่งข้อมูลอื่น**
  เว็บไซต์ทางการ 
หมวดหมู่:ก่อตั้งในปี พ.ศ. 2547
หมวดหมู่:เว็บไซต์แบ่งปันรูปภาพ
หมวดหมู่:การประมวลสารสนเทศทางสังคม
หมวดหมู่:ยาฮู!
หมวดหมู่:เว็บ 2.0
หมวดหมู่:บริการเครือข่ายสังคม
หมวดหมู่:บริการรับฝากวีดิทัศน์
หมวดหมู่:ซอฟต์แวร์บนไอโอเอส
หมวดหมู่:ซอฟต์แวร์บนแอนดรอยด์
หมวดหมู่:การควบรวมและเข้าซื้อกิจการในปี พ.ศ. 2548
แมจิก จอห์นสัน

เออร์วิน "แมจิก" จอห์นสัน (Earvin "Magic" Johnson, Jr) เกิดเมื่อวันที่ 14 สิงหาคม ค.ศ. 1959 เป็นนักบาสเกตบอลชาวอเมริกัน เขาเป็นนักบาสที่มีชื่อเสียงโด่งดังที่สุดคนหนึ่งในลีกบาสเก็ตบอลอาชีพอย่าง เอ็นบีเอ 
ด้วยความสูงถึง 6 ฟุต 9 นิ้ว หนัก 255 ปอนด์ เออร์วิน จอห์นสัน เป็นผู้เล่นตำแหน่ง พอยต์การ์ด ที่ตัวสูงที่สุดคนหนึ่ง ทั้งที่โดยปกติแล้วตำแหน่งนี้เหมาะกับคนตัวเล็ก เพราะจำเป็นที่จะต้องเลี้ยงลูกครองบอล ซึ่งคนตัวสูงจะทำไม่ได้ดีนัก แต่สำหรับแมจิก จอห์นสันแล้ว มันไม่ใช่อุปสรรคสำหรับเขาเลย
ด้วยความสามารถของเขาที่หาจับตัวได้ยาก เออร์วิน จอห์นสัน ได้ฉายา แมจิก เพราะการที่สามารถควบคุมบอลได้คล่องแคล่วเหมือนคนตัวเล็ก ความสามารถที่ไม่มีใครเทียบได้ และ นิสัยอารมณ์ดี ทั้งหมดนี้จึงทำให้เขาเป็นฮีโร่ในดวงใจของเด็ก ๆ หรือเหล่านักบาสทั่วโลก
ในสมัยที่ แมจิก จอห์นสัน เล่นให้กับมหาวิทยาลัยอย่าง มหาวิทยาลัยมิชิแกนสเตต แมจิก จอห์นสัน เป็นคู่แข่งกับตำนานอีกคนอย่าง แลร์รี เบิร์ด ทั้งคู่สู้กันมาตั้งแต่เกมระดับ เอ็นซีดับเบิลเอ (NCAA ลีกระดับมหาวิทยาลัย) จนกระทั่งไปถึง เอ็นบีเอ โดย แมจิก จอห์นสัน ถูกดราฟท์โดยทีมลอสแอนเจลิสเลเกอส์
ในปี 1991 เขาออกมาประกาศว่าเขาเป็นหนึ่งในผู้ที่ติดเชื้อเอชไอวี พร้อมยอมรับว่ามีเพศสัมพันธ์กับหญิงสาวมากหน้าหลายตา แต่ภรรยาและลูกของเขามีผลการตรวจเลือดเป็นลบ (Negative) จากนั้นก็เขาได้ประกาศรีไทร์ ปัจจุบันเขายังมีร่างกายแข็งแรง และยังทำหน้าที่รณรงค์การป้องกันโรคเอดส์ตลอดมา

**รางวัลเกียรติยศ**
 พาทีมสหรัฐอเมริกาคว้าเหรียญทองโอลิมปิก- พาทีม เลเกอรส์คว้าแชมป์ 5 สมัย- ได้รางวัล เอ็นบีเอ ไฟนอล เอ็มวีพี 3 ครั้ง- เอ็นบีเอ เอ็มวีพี 3 ครั้ง- ติดทีม ออล สตาร์ 12 ครั้ง- ออล สตาร์ เอ็มวีพี 2 ครั้ง- ถูกคัดเลือกให้เป็นหนึ่งใน 50 นักบาสยอดเยี่ยมในประวัติศาสตร์ของ เอ็นบีเอ

**อ้างอิง**
หมวดหมู่:นักบาสเกตบอลชาวอเมริกัน
หมวดหมู่:ชาวอเมริกันเชื้อสายแอฟริกา
หมวดหมู่:บุคคลจากแลนซิง (รัฐมิชิแกน)
หมวดหมู่:นักธุรกิจอสังหาริมทรัพย์ชาวอเมริกัน
หมวดหมู่:ศิษย์เก่าจากมหาวิทยาลัยมิชิแกนสเตต
หมวดหมู่:ผู้เล่นลอสแอนเจลิสเลเกอส์
หมวดหมู่:พอยต์การ์ด
หมวดหมู่:ผู้ติดเชื้อเอชไอวี
หมวดหมู่:เจ้าของทีมฟุตบอลในเมเจอร์ลีกซอกเกอร์
เหลืองคีรีบูน

เหลืองคีรีบูน (Pachystachys lutea Nees; อังกฤษ: Lollypops)เป็นพืชในเขตกึ่งร้อน มีสีเขียวตลอดปี ดอกช่อสีเหลือง ออกดอกในช่วงอากาศอบอุ่น เป็นไม้ประดับที่นิยมใช้ในการจัดสวน

**อ้างอิง**
  ITIS 34350 date=2006-09-01 
หมวดหมู่:ไม้ดอกไม้ประดับ
หมวดหมู่:วงศ์เหงือกปลาหมอ
ญาบิร

อะบูมูซา ญาบิร บินฮัยยาน ที่ชาวตะวันตกเรียกว่า เกเบอร์ (Geber) ขึ้นชื่อลือชาว่าเป็นบิดาแห่งเคมี ท่านเป็นนักเคมีที่ยิ่งใหญ่มาก ตำราชื่อ Kitab al-Kimya, Kitab al-Sab'een เป็นตำราถูกแปลเป็นภาษาของยุโรปหลายภาษา เช่น ภาษาลาติน ภาษาฮีบรู ภาษาอังกฤษ ภาษาเยอรมัน ภาษาฝรั่งเศส มีอิทธิผลต่อนักเคมีชาวยุโรปต่อมาอีกหลายศตวรรษ 
ญาบิร บินฮัยยานเกิดราวปี ค.ศ. 721 และเสียชีวิตในเมืองกูฟะหฺ ประเทศอิรักราวปี ค.ศ. 815 (บ้างก็ว่า 803) หลังจากเกิดมาได้ไม่นาน บิดาของเขา ซึ่งพัวพันกับการก่อกบฏล้มรัฐเคาะลีฟะฮ์อุมัยยะฮ์ ก็ถูกประหารชีวิต ญาบิรถูกส่งไปแผ่นดินอาระเบีย ที่นั่นเขาได้เข้านับถือมัซฮับชีอะหฺ และเข้าสมัครเป็นลูกศิษย์ของอิมามญะอฺฟัร อัศศอดิก ในเมืองมะดีนะหฺ เนื่องจากท่านมีความสนใจในเรื่องเคมีและคณิตศาสตร์เป็นทุนเดิม อิมามญะอฺฟัรจึงประสิทธิ์ประสาทวิชาของนบีมุฮัมมัดที่ไม่เคยเผยแพร่ให้ใครมาก่อนแก่ญาบิร จนได้กลายเป็นนักวิทยาศาสตร์ที่เด่นที่สุดในสมัยนั้น และภายหลังได้กลายเป็นนักเคมีแห่งราชสำนักของฮารูน อัรรอชีด 
ญาบิร บินฮัยยานได้แต่งหนังสือและบทบันทึกเกี่ยวกับเคมี และวิทยาศาสตร์รวมทั้งหมดราว 2,000 เล่ม ในวิทยาการต่าง ๆ รวมทั้งแผนที่ ซึ่งส่วนหนึ่งเป็นบันทึกข้อมูลที่เขาเรียนรู้มาจากท่านอิมามญะอฺฟัร และส่วนหนึ่งแปลจากภาษาสันสกฤต ชาวยุโรปได้เริ่มแปลหนังสือของเขาเป็นภาษาละตินในช่วงคริสต์ศตวรรษที่ 11 และ 13 หลายเล่ม และเป็นที่ยอมรับว่าเป็นหนังสือที่เขียนได้ดีมาก และกว่าจะหาผู้ที่เขียนได้เทียมเท่าก็อีก 8 ศตวรรษต่อมา 
แม้ว่าเขาจะลือชื่อว่าเป็นบิดาแห่งแห่งนักเคมีอาหรับเปอร์เซีย แต่นักวิชาการเชื่อว่า บุคคลที่อยู่เบื้องหลังเขาก็คือยอดอัจฉริยะ นั่นคือท่านอิมามญะอฺฟัร ผู้เป็นปรมาจารย์

**ตำราและการแปล**
 M. Berthelot: La chimie au moyen age (vol. 3,L'alehimie arabe, Paris,1893. The Arabic text of a few of Jabir's writings is edited by Octave Houdas. French translation, p. 126-224. See E. J.Holmyard's criticism in Isis, XI, 479-499, 1924).- Ernst Darmstaedter: Die Alehemie des Geber (212 p., 10pl.; Berlin, 1922. German translation of the Latin treatises ascribed to Geber;reviewed by J. Ruska in Isis, V, 451-455, concluding that these Latin treatisesare apocryphal); Liber misericordiae Geber. Eine lateinisehe ubersetzung desgrosseren Kitab al-rahma (Archive fur Gesehichte der Medizin, vol. 17,181-197, 1925; Isis, VIII, 737).
815
หมวดหมู่:ชาวอาหรับ
หมวดหมู่:นักเคมี
วิกิพีเดีย:วันนี้ในอดีต/23 ตุลาคม

23 ตุลาคม: วันชาติในฮังการี (พ.ศ. 2499); วันปิยมหาราชในไทย- พ.ศ. 501 (42 ปีก่อนคริสตกาล) – สงครามกลางเมืองผู้ปลดปล่อย: มาร์ค แอนโทนีและออคเตเวียนชนะกองทัพของบรูตัสได้อย่างเด็ดขาดในยุทธการที่ฟิลิปปีครั้งที่สอง- พ.ศ. 2185 (ค.ศ. 1642) – ยุทธการที่เอ็ดจฮิลล์ระหว่างฝ่ายนิยมกษัตริย์และฝ่ายรัฐสภาในสงครามกลางเมืองอังกฤษครั้งที่ 1 สิ้นสุดลงโดยไม่มีฝ่ายใดแพ้ชนะ ใกล้กับเอ็ดจฮิลล์- พ.ศ. 2453 (ค.ศ. 1910) – พระบาทสมเด็จพระจุลจอมเกล้าเจ้าอยู่หัว (ในภาพ) เสด็จสวรรคต พระบาทสมเด็จพระมงกุฎเกล้าเจ้าอยู่หัวเสด็จขึ้นครองราชสมบัติเป็นพระมหากษัตริย์รัชกาลที่ 6 แห่งราชวงศ์จักรี- พ.ศ. 2489 (ค.ศ. 1946) – มีการประชุมสมัชชาใหญ่แห่งสหประชาชาติครั้งแรกในนครนิวยอร์ก สหรัฐอเมริกา- พ.ศ. 2545 (ค.ศ. 2002) – กลุ่มแบ่งแยกดินแดนชาวเชเชนบุกยึดโรงละครแห่งหนึ่งในกรุงมอสโก จับผู้ชมและนักแสดงราว 700 คนเป็นตัวประกัน
*พ.ศ. 2547 (ค.ศ. 2004) –  เกิดแผ่นดินไหว บริเวณจังหวัดนีงาตะ ขนาด 6.6 ซึ่งมีความรุนแรงแผ่นดินไหวถึงระดับ 7 ทำให้รถไฟชิงกันเซ็งตกรางครั้งแรก 
ดูเพิ่ม: 22 ตุลาคม – 23 ตุลาคม – 24 ตุลาคม
จดหมายเหตุ – รายชื่อบทความวันนี้ในอดีต
ทาลลินน์

ทาลลินน์ (Tallinn, n; ˈtɑlʲːinː; เยอรมันและReval) เป็นเมืองหลวงและเมืองท่าหลักของประเทศเอสโตเนีย ตั้งอยู่บนชายฝั่งทะเลบอลติกทางด้านเหนือของประเทศ อยู่ห่างจากกรุงเฮลซิงกิ (เมืองหลวงของประเทศฟินแลนด์) 80 กิโลเมตร

**ภูมิศาสตร์**
กรุงทาลลินน์ตั้งอยู่ริมชายฝั่งใต้ของอ่าวฟินแลนด์ ในภาคกลางตอนบนของประเทศเอสโตเนีย ทะเลสาบที่ใหญ่ที่สุดในกรุงทาลลินน์คือ ทะเลสาบอือเลมิสเต (Lake Ülemiste) (มีพื้นที่ 9.6 ตารางกิโลเมตร) ซึ่งเป็นแหล่งน้ำจืดหลักของเมืองที่ใช้ในการอุปโภคบริโภค ทะเลสาบฮาร์กู (Lake Harku) เป็นทะเลสาบแห่งที่ 2 ภายในเขตแดนของกรุงทาลลินน์ มีพื้นที่ 1.6 ตารางกิโลเมตร 
จุดสูงสุดของกรุงทาลลินน์มีความสูง 64 เมตรจากระดับน้ำทะเล ตั้งอยู่ในเขต Nõmme ทางทิศตะวันตกเฉียงใต้ของเมือง
เมืองนี้ความยาวของชายฝั่งทะเล 46 กิโลเมตร ประกอบด้วย 3 คาบสมุทร คือ คาบสมุทรโคปลี (Kopli peninsula) คาบสมุทรปัลยัสซารี (Paljassaare peninsula) และคาบสมุทรคาคูเม (Kakumäe peninsula)

**เขตการปกครอง**
กรุงทาลลินน์แบ่งออกเป็น 8 เขต (administrative districts - linnaosad)

**หมายเหตุ**

**อ้างอิง**
หมวดหมู่:เมืองหลวงในทวีปยุโรป
หมวดหมู่:เมืองในประเทศเอสโตเนีย
หมวดหมู่:เมืองหลวงทางวัฒนธรรมของยุโรป
หมวดหมู่:แหล่งมรดกโลกทางวัฒนธรรม
รีกา

ทัศนียภาพกรุงรีกาจากโปสต์การ์ดในปี พ.ศ. 2443
รีกา (Rīga, Lv-Rīga.ogg) เป็นเมืองหลวงของประเทศลัตเวีย ตั้งอยู่ริมฝั่งทะเลบอลติก บนปากแม่น้ำเดากาวา (Daugava) มีพิกัดภูมิศาสตร์อยู่ที่ละติจูด 56°58′เหนือ กับลองจิจูด 24°8′ตะวันออก กรุงรีกาเป็นเมืองใหญ่ที่สุดในกลุ่มรัฐบอลติก และเป็นศูนย์กลางวัฒนธรรม การศึกษา การเมืองการปกครอง ธุรกรรม พาณิชยกรรม และอุตสาหกรรมในแถบนี้
นอกจากนี้ ศูนย์ประวัติศาสตร์รีกา (Historic Centre of Riga) ยังได้รับการประกาศจากองค์การยูเนสโกให้เป็นแหล่งมรดกโลกด้วย

**อ้างอิง**

**แหล่งข้อมูลอื่น**
 Riga Municipality portal date=2011-08-28 
*Riga
หมวดหมู่:เมืองในประเทศลัตเวีย
หมวดหมู่:เมืองหลวงในทวีปยุโรป
หมวดหมู่:แหล่งมรดกโลกทางวัฒนธรรม
หมวดหมู่:เมืองหลวงทางวัฒนธรรมของยุโรป
วิลนีอัส

วิลนีอัส (Vilnius, pron; Vilnius, Lt-Vilnius.oga) เป็นเมืองหลวงและเมืองที่ใหญ่ที่สุดของประเทศลิทัวเนีย มีประชากร 592,389 (ณ ค.ศ. 2022) ประชากรในเขตมหานคร (ซึ่งขยายตัวออกไปเกินขอบเขตของเมือง) มีประมาณ 706,832 คน (ณ ค.ศ. 2019) ในขณะที่ข้อมูลจากกองทุนประกันสุขภาพวิลนีอัสระบุว่ามีผู้อยู่อาศัยถาวร 732,421 คนในเขตเทศบาลนครวิลนีอัสและเขตเทศบาลเขตวิลนีอัสรวมกัน (ณ เดือนตุลาคม ค.ศ. 2020) วิลนีอัสตั้งอยู่ทางภาคตะวันออกเฉียงใต้ของลิทัวเนีย เป็นเมืองที่ใหญ่ที่สุดเป็นอันดับที่สองในบรรดารัฐบอลติก และเป็นที่ตั้งของรัฐบาลลิทัวเนียและเทศบาลเขตวิลนีอัส
วิลนีอัสจัดเป็นนครโลกระดับแกมมาจากผลการศึกษาของเครือข่ายวิจัยโลกาภิวัตน์และนครโลก และเป็นที่รู้จักจากสถาปัตยกรรมในย่านเมืองเก่าซึ่งยูเนสโกได้ประกาศให้เป็นแหล่งมรดกโลกใน ค.ศ. 1994 ก่อนสงครามโลกครั้งที่สอง วิลนีอัสเป็นหนึ่งในศูนย์กลางชาวยิวที่ใหญ่ที่สุดในยุโรป อิทธิพลยิวที่มีต่อเมืองนี้ทำให้เกิดชื่อเล่นว่า "เยรูซาเลมแห่งลิทัวเนีย" นโปเลียนเรียกเมืองนี้ว่า "เยรูซาเลมทางเหนือ" ในขณะที่เดินทัพผ่านลิทัวเนียใน ค.ศ. 1812 ใน ค.ศ. 2009 วิลนีอัสเป็นเมืองหลวงทางวัฒนธรรมของยุโรปร่วมกับลินทซ์ในประเทศออสเตรีย ใน ค.ศ. 2021 นิตยสาร เอฟดีไอ ได้จัดให้วิลนีอัสเป็นหนึ่งในเมืองแห่งอนาคตระดับโลก ซึ่งหมายความว่าเป็นหนึ่งในเมืองที่มีความคิดก้าวหน้ามากที่สุดและมีศักยภาพสูงที่สุดในโลก

**อ้างอิง**
หมวดหมู่:เมืองหลวงในทวีปยุโรป
หมวดหมู่:เมืองในประเทศลิทัวเนีย
หมวดหมู่:แหล่งมรดกโลกทางวัฒนธรรม
หมวดหมู่:แหล่งมรดกโลกในประเทศลิทัวเนีย
หมวดหมู่:เมืองหลวงทางวัฒนธรรมของยุโรป
หมวดหมู่:ประเทศลิทัวเนีย

ลิทัวนเย
ลิทัวนเย
ลิทัวนเย
ล
หมวดหมู่:ประเทศกลุ่มทะเลบอลติก
หมวดหมู่:ประเทศริมฝั่งทะเลบอลติก
ล
แอตแลนตา ฮอกส์

แอตแลนต้า ฮอกส์ เป็นทีมบาสเกตบอลในลีก เอ็นบีเอ ตั้งอยู่ที่ แอตแลนต้า รัฐจอร์เจีย

**ประวัติ**
เดิมทีทีมแอตแลนตา ฮอกส์  ไม่ได้ตั้งอยู่ที่ แอตแลนต้า ทีมนี้ถูกก่อตั้งในปี ค.ศ. 1946 ภายในเขตเมือง 3 เมืองติดกัน(ไทร-ซิตี้)ของเมือง ดาเวนพอร์ท (รัฐไอโอวา) และเมืองโมลีนกับเมืองร็อคไอส์แลนด์ (รัฐอิลลินอย)  โดยใช้ชื่อว่า ไทร-ซิตี้ แบลคฮอกส์ ก่อนที่จะย้ายไปเมืองมิลวอกี ใน ค.ศ. 1951 โดยเปลี่ยนชื่อจาก แบล็คฮอกส์ ไปเป็น ฮอกส์ และก็ย้ายไปอยู่ที่ เซนต์หลุยส์ ในปี ค.ศ. 1955 ก่อนจะย้ายไปอยู่ที่เมือง แอตแลนต้า ในปัจจุบันตั้งแต่ปี ค.ศ. 1968-ปัจจุบัน

**โค้ช**
ริชชี่ กัวริน 1968-1971
*ค็อตตอน ฟิตส์ซิมมอน 1972-1975
*จีน ทอมอเลน 1975
*ฮิวบี้ บราวน์ 1976-1980
*ไมค์ เฟรตเทลโล 1980
*เควิน ลาฟเฮอรี่ 1981-1982
*ไมค์ เฟรตเทลโล (ครั้งที่ 2) 1983-1989
*บ็อบ เวียส 1990-1992
*เลนนี วิลเก็นส์ 1993-1999
*รอน ครูเกอส์ 2000-2002
*เทอรี่ สต็อตส์ 2002-2003
*ไมค์ วู้ดสัน 2004-ปัจจุบัน

**สนาม**
อเล็คซานเดอ คอลิเซียม 1968-1971
*เดอะ ออมนี 1972-1996
*จอเจีย โดม 1997-1998
*แม็คโดนัล เซ็นเตอร์ 1997-1998
*ฟิลลิป อารีน่า 1999-ปัจจุบัน

**เสื้อนักกีฬาที่รีไทร์**
เบอร์ 9 บ็อบ เพททิท ปี 1954-1964
*เบอร์ 21 โดมินิค วิลกิ้นส์ 1982-1993
*เบอร์ 23 ลู ฮัดสัน 1966-1976

**นักกีฬาที่ติด ฮอลออฟเฟม**
รายชื่อนักกีฬาที่ติด ฮอลออฟเฟม
*วอลท์ เบลลามี่ 1970-1973
*คอนนี่ ฮอวกิ้นส์ 1975
*โมเซส มาโลน 1988-1990
*พีต มาราวิช 1970-1973
*เลนนี่ วิลกิ้นส์ (โค้ช) 1993-1999

**สถิติฤดูกาลที่ดี/แย่ที่สุด**
ดี - 1986 , 1993 (ชนะ 57 แพ้ 25)
*แย่ - 2000 (ชนะ 25 แพ้ 57)
อแตลแนตา ฮอกส์
หมวดหมู่:สโมสรกีฬาที่ก่อตั้งในปี พ.ศ. 2489
ความหมายโดยนัย

ความหมายโดยนัย หรือ ความหมายนัยประหวัด หมายถึง ความหมายของคำ หรือข้อความ ในแง่มุมอื่น ๆ ที่มิใช่ความหมายหลักหรือความหมายที่รู้กันโดยทั่วไป เรียกอีกอย่างหนึ่งว่า "ความหมายแฝง" นั่นเอง
อนึ่ง คำว่า "นัย" นั้นหมายถึง ข้อสำคัญ, ความ, ความหมาย, แนว, ทาง หรือ แง่

**ดูเพิ่ม**
 อุปมา- อุปไมย
หมวดหมู่:ภาษา
ศิลาจารึก

ศิลาจารึก เป็นวรรณกรรมชนิดลายลักษณ์อักษรอย่างหนึ่ง อาศัยการบันทึกบนเนื้อศิลา ทั้งชนิดเป็นแผ่น และเป็นแท่ง โดยใช้โลหะแหลมขูดเนื้อศิลาให้เป็นตัวอักษร เรียกว่า จาร หรือ การจารึก ศิลาจารึกมีคุณค่าในเชิงบันทึกทางประวัติศาสตร์ ผู้จารึกหรือผู้สั่งให้มีศิลาจารึกมักจะเป็นผู้มีอำนาจ มิใช่บุคคลทั่วไป เนื้อหาที่จารึกมีความหลากหลายตามความประสงค์ของผู้จารึก เช่น บันทึกเหตุการณ์ บันทึกเรื่องราวในศาสนา บันทึกตำรับตำราการแพทย์และวรรณคดีเป็นต้น
จารึกบนแท่งศิลานั้นมีความคงทนและ คงสภาพอยู่ได้นับพัน ๆ ปี ด้วยเหตุนี้ นักประวัติศาสตร์และนักภาษาศาสตร์จึงสามารถสืบสานความรู้ย้อนไปได้นับพัน ๆ ปี โดยเฉพาะความรู้ด้านอักษรและภาษา ซึ่งมีการเปลี่ยนแปลงเรื่อยมา
ศิลาจารึกสำคัญ ๆ อาทิ- จารึก "สฺยํกุก" ที่ระเบียงภาพปราสาทนครวัด อันเป็นแหล่งความรู้ที่สำคัญอย่างหนึ่ง เกี่ยวกับที่มาและความหมายของคำว่า สยาม- ศิลาโรเซตตา พบที่เมืองโรเซ็ตตา ประเทศอียิปต์ เป็นจารึก 3 ภาษา นับเป็นกุญแจสำคัญที่ช่วยให้นักภาษาศาสตร์สามารถอ่านความหมายของอักษรภาพอียิปต์โบราณได้สมบูรณ์ขึ้นอย่างมาก

**ศิลาจารึกประเทศไทย**
ศิลาจารึก
ศิลาจารึกเก่าที่สุดที่ค้นพบในประเทศไทยเท่าที่มีหลักฐานทางศักราชปรากฏอยู่ด้วย คือ “จารึกเขาน้อย” พบที่วัดเขาน้อยสีชมพู อำเภออรัญประเทศ จังหวัดสระแก้ว สร้างขึ้นใน พ.ศ. 1180 เขียนเป็นภาษาสันสกฤตและเขมรโดยใช้อักษรปัลลวะ
การจัดทำศิลาจารึกในยุคกรุงสุโขทัยนับว่าค่อนข้างแพร่หลาย โดยจารึกที่ค้นพบและอ่านแล้วมีไม่น้อยกว่า 100 หลัก หลักที่สำคัญ อาทิ
http://www.satit.up.ac.th/BBC07/AroundTheWorld/hist/70.htm date=2021-07-22  ศิราจารึกสมัยสุโขทัย- จารึกพ่อขุนรามคำแหง (จารึกหลักที่ 1) นับเป็นศิลาจารึกภาษาไทยยุคแรก ๆ บอกเล่าเหตุการณ์ในสมัยสุโขทัย- จารึกวัดศรีชุม (จารึกหลักที่ 2)- จารึกนครชุม (จารึกหลักที่ 3)- จารึกวัดป่ามะม่วง (ภาษาเขมร) (จารึกหลักที่ 4)- จารึกวัดป่ามะม่วง (ภาษาไทย) หลักที่ 1 (จารึกหลักที่ 5)- จารึกวัดป่ามะม่วง (ภาษาบาลี) (จารึกหลักที่ 6)- จารึกวัดป่ามะม่วง (ภาษาไทย) หลักที่ 2 (จารึกหลักที่ 7)- จารึกวัดเขาสุมนกูฏ (จารึกหลักที่ 8)- จารึกกฎหมายลักษณะโจร (จารึกหลักที่ 38)- จารึกปู่ขุนจิดขุนจอด (จารึกหลักที่ 45)

**อ้างอิง**

**แหล่งข้อมูลอื่น**
  Funerary Stela date=2009-04-10 

หมวดหมู่:จารึก
วิกิพีเดีย:วันนี้ในอดีต/24 ตุลาคม

24 ตุลาคม: วันสหประชาชาติ; วันเอกราชในแซมเบีย (พ.ศ. 2507)- พ.ศ. 1803 (ค.ศ. 1260) – พระเจ้าหลุยส์ที่ 9 แห่งฝรั่งเศสทรงประกอบพิธีวางศิลาฤกษ์มหาวิหารชาทร์ ในเมืองชาทร์ ประเทศฝรั่งเศส- พ.ศ. 2191 (ค.ศ. 1648) – มีการลงนามสนธิสัญญามึนสเตอร์ (ในภาพ) สนธิสัญญาฉบับที่สองในสนธิสัญญาสันติภาพเวสต์ฟาเลีย ซึ่งมีผลยุติสงครามสามสิบปีในทวีปยุโรป และการปฏิวัติเนเธอร์แลนด์ และรับรองสาธารณรัฐเจ็ดสหเนเธอร์แลนด์และสหพันธรัฐสวิสเป็นรัฐเอกราช- พ.ศ. 2472 (ค.ศ. 1929) – จัดตั้งสโมสรฟุตบอลเชฟฟิลด์ สโมสรฟุตบอลซึ่งมิใช่สโมสรฟุตบอลในมหาวิทยาลัยที่เก่าแก่ที่สุดแห่งหนึ่งของโลกเท่าที่มีบันทึก- พ.ศ. 2474 (ค.ศ. 1931) – มีพิธีวางศิลาฤกษ์สะพานจอร์จ วอชิงตันเชื่อมระหว่างนครนิวยอร์กกับฟอร์ตลี รัฐนิวเจอร์ซีย์ ซึ่งปัจจุบันนับเป็นสะพานที่มีการจราจรหนาแน่นที่สุดแห่งหนึ่งของโลก- พ.ศ. 2488 (ค.ศ. 1945) – กฎบัตรสหประชาชาติ ธรรมนูญของสหประชาชาติ มีผลบังคับใช้ หลังสาธารณรัฐจีน ฝรั่งเศส สหภาพโซเวียต สหราชอาณาจักร สหรัฐอเมริกา และชาติที่ร่วมลงนามส่วนใหญ่ให้สัตยาบัน
ดูเพิ่ม: 23 ตุลาคม – 24 ตุลาคม – 25 ตุลาคม
จดหมายเหตุ – รายชื่อบทความวันนี้ในอดีต
แม่แบบ:กล่องข้อมูล เอ็นบีเอ

}}
ก่อตั้ง 
{}
สนามประจำทีม 
{}
ประวัติ 
{}
สีประจำทีม 
{}
ชนะเลิศเอ็นบีเอ 
{}
ชนะเลิศคอนเฟอเรนซ์ 
{}
ชนะเลิศดิวิชัน 
{}
เจ้าของทีม 
{}
หัวหน้าโค้ช 
{}
ตัวนำโชคประจำทีม 
{}
}
ศึกชิงจ้าวยุทธภพ

ศึกชิงจ้าวยุทธภพ (天下一武道会, เทนกะอิจิบุโดไก, ความหมายตามตัวอักษร: การแข่งขันศิลปะการต่อสู้ของผู้ที่แข็งแกร่งที่สุดในใต้หล้า) เป็นชื่อของเหตุการณ์ในการ์ตูนเรื่องดราก้อนบอล โดยเป็นการจัดการแข่งขันหาผู้ที่แข็งแกร่งที่สุดในโลก จัดขึ้นทุก 5 ปี (โดยในภายหลังได้เปลี่ยนเป็นจัดขึ้นทุก 3 ปี) กฎกติกาการแข่งขัน โดยตัดสินแบบแพ้คัดออก หรือที่เรียกว่าทัวร์นาเมนต์ ตัดสินกันโดยล้มเกินกว่าสิบวินาที โดยผู้ที่ตกเวที หรือขอยอมแพ้ นอกจากนี้การฆ่าคู่ต่อสู้ โจมตีบริเวณดวงตา และการใช้อาวุธ ถือว่าเป็นข้อห้ามในการแข่งขัน

**การแข่งขัน**

**ครั้งที่ 21**
ครั้งที่ 21 ของการแข่งขัน เป็นครั้งแรกของการ์ตูนเรื่องดราก้อนบอล
ผู้ชนะเลิศการแข่งขัน แจ๊คกี เชน (ผู้เฒ่าเต่า ปลอมตัวมาร่วมการแข่งขัน)

**ครั้งที่ 22**
ผู้ชนะเลิศการแข่งขัน เทนชินฮังชนะ โงกุนโดยทั้งคู่ตกมาจากท้องฟ้าพร้อมกัน แต่โงกุนโชคร้ายไปกับรถบรรทุกชนในช่วงที่ใกล้ถึงพื้น ทำให้ตกถึงพื้นก่อนเทนชินฮัง

**ครั้งที่ 23**
ผู้ชนะเลิศการแข่งขัน ซุน โกคู ชนะ พิคโกโร่
รอบแรก
เทนชินฮัง ชนะ เถาไปไป (เวอร์ชันไซบอร์ก)
ซุน โกคู ชนะ จีจี้
พิกโกโร่ ชนะ คุริริน
เชน(คนที่พระเจ้าสิงร่างมา) ชนะ หยำฉา
รอบรองชนะเลิศ
ซุน โกคู ชนะ เทนชินฮัง
พิกโกโร่ ชนะ เชน
รอบชิงชนะเลิศ
ซุน โกคู ชนะ พิกโกโร่

**ครั้งที่ 24**
ไม่มีข้อมูล

**เซลเกม**
เซลได้จัดขึ้นโดยถ้าเซลชนะก็ได้ครองโลก
โดยมีพิคโกโร่และเท็นชินฮังสู้กับเซลร่าง1
เซลร่าง2 เบจิต้าและทรังคส์สู้ 
เซลร่างสมบูรณ์ โงกุนและโกฮังสู้
สุดท้ายโกฮังสู้จนชนะด้วยท่าพลังคลื่นเต่า

**ครั้งที่ 25**
ผู้ชนะเลิศการแข่งขัน มิสเตอร์ซาตาน ชนะ หมายเลข 18 หลังจากที่แอบตกลงจะจ่ายเงิน 20 ล้านเซนีให้หมายเลข 18 เพื่อรักษาหน้าและแกล้งให้ มิสเตอร์ซาตาน ชนะ 
ผู้ชนะเลิศการแข่งขันรุ่นเด็กคือ ทรังส์ ชนะ ซุน โกเท็นแต่ที่ชนะก็เพราะทรังส์ได้ใช้ร่างซูเปอร์ไซย่าทำให้โกเท็นตกเวทีการประลองศึกชิงเจ้ายุทธภพ
โกเท็น ก็ได้ใช้ร่างซูเปอร์ไซย่าเหมือนกัน แต่ถึงยังไง ทรังส์ก็ชนะไปในที่สุด

**ครั้งที่ 26**
ผู้ชนะเลิศการแข่งขัน มิสเตอร์ซาตาน ชนะ จอมมารบู หลังจากที่จอมมารบูยอมให้มิสเตอร์ซาตานชนะ

**ครั้งที่ 27**
ผู้ชนะเลิศการแข่งขัน มิสเตอร์ซาตาน ชนะ เนลีน

**ครั้งที่ 28**
ผู้ชนะเลิศการแข่งขัน มิสเตอร์ซาตาน

**ครั้งที่ 29 **
รอบแรก
ปัง ชนะ โม่เค็กโค่
ซุน โกคู ชนะ อุบุ
เบจิต้า ชนะ น็อค
ทรังคซ์ ชนะ ตุ๊ดซี่
คิลาโน่ ชนะ ชิคเก้น
โกเท็น แพ้ บู
รอบรองชนะเลิศ
ปัง ชนะ ซุน โกคู (สมมุติว่าปังชนะ)
เบจิต้า ชนะ ทรังคซ์
คิลาโน่ แพ้ บู 
รอบชิงชนะเลิศ
ปัง แพ้ เบจิต้า
เบจิต้า แพ้ บู
บู แกล้งแพ้ มร.ซาตาน

**เกร็ด **
หยำฉา เป็นคนที่ไม่ค่อยมีโชคกับการแข่งขันศึกชิงจ้าวยุทธภพเอาเสียเลย เพราะเหยำฉาป็นฝ่ายพ่ายแพ้ในรอบชิง 8 คนสุดท้ายทุกครั้ง เนื่องจากเจอคู่ต่อสู้ที่ร้ายกาจทั้งสามครั้งที่ได้เข้ารอบ (2 ใน 3 นั้นก็เป็นแชมป์การแข่งขัน)
*ซุน โกคู กลับตรงกันข้าม ในรอบชิงชนะเลิศ 8 คนสุดท้าย เขามักจะเจอคู่ต่อสู้คนแรกที่ไม่ค่อยจะมีฝีมือนักเมื่อเทียบกับคนอื่นๆ หรือความจริงอาจเป็นเพราะโกคูเก่งเกินไปก็ได้- มิสเตอร์ซาตาน  ในความจริงมิสเตอร์ซาตานก็ไม่ได้มีฝีมือนักแต่ชนะเพราะว่ามีมิสเตอร์บู (บูร่างอ้วน) มาแข่งแล้วในบูร่างอ้วนมาล้มคนเก่งๆแล้วแกล้งแพ้จึงทำให้มีสเตอร์ซาตานชนะตลอด
*ในศึกชิงจ้าวยุทธภพนั้นพิคโกโร่ใช่ชื่อในการแข่งขันว่ามารจูเนียร์ (มาโอจูเนียร์) เนื่องจากเพื่อไม่ให้เกิดความเข้าใจผิดกับจอมปีศาจพิคโกโร่บุกโลก
หมวดหมู่:ดราก้อนบอล
ไฮเจีย

ไฮเจีย เทพีแห่งสุขภาพอนามัย ความสะอาด และสุขลักษณะ
ไฮเจีย (Υγιεία; Hygieia) ตามความเชื่อของกรีก เป็นเทพีแห่งสุขภาพอนามัย ความสะอาด และสุขลักษณะ เป็นธิดาของอัสคลิปิอุส (Asclepius) ที่มีหน้าที่ในการรักษาโรคภัยไข้เจ็บ ไฮเจียจะมีหน้าที่ป้องกันการเจ็บไข้ได้ป่วย และการทำให้มีสุขภาพดีอย่างต่อเนื่อง
คำว่า Hygieia เป็นรากศัพท์ของหลายคำที่ใช้อักษรละติน เช่นคำว่า hygiene ในภาษาอังกฤษที่ความหมายว่าสุขภาพ
หมวดหมู่:เทพนิยายกรีก
หมวดหมู่:เทพเจ้ากรีก
ประยงค์ รณรงค์

ประยงค์ รณรงค์ ผู้รับได้รางวัลแมกไซไซ สาขาผู้นำชุมชน พ.ศ. 2547 และรางวัลปราชญ์เกษตรของแผ่นดิน สาขาผู้นำชุมชน พ.ศ. 2551

**ประวัติ**
ประยงค์ รณรงค์ เกิดเมื่อวันที่ 24 สิงหาคม พ.ศ. 2480 ที่ตำบลพิปูน อำเภอฉวาง จังหวัดนครศรีธรรมราช สมรสกับนางแนบ รณรงค์ มีบุตรธิดา 5 คน จบการศึกษาชั้นประถมศึกษา จากโรงเรียนบ้านนาเส ตำบลนากะชะ อำเภอฉวาง

**การทำงาน**
ประยงค์ รณรงค์ ประกอบเกษตรกรรม คือ ทำสวนยางพารา สวนผลไม้ เป็นผู้นำการก่อตั้งกลุ่มเกษตรกรทำสวนยาง ตำบลไม้เรียง เมื่อปี พ.ศ. 2527 เป็นที่ปรึกษาคณะมนตรีความมั่นคงแห่งชาติ (คมช.) ในปี พ.ศ. 2549 และได้รับการแต่งตั้งเป็นสมาชิกสภานิติบัญญัติแห่งชาติ พ.ศ. 2549
ประยงค์ รณรงค์ ได้รับรางวัลแมกไซไซ สาขาผู้นำชุมชน พ.ศ. 2547 และรางวัลบุคคลดีเด่นของชาติ พ.ศ. 2549 รวมถึงรางวัลปราชญ์เกษตรของแผ่นดิน สาขาผู้นำชุมชน พ.ศ. 2551 และรางวัลอื่นๆ อีกหลายรางวัล

**ปริญญากิตติมศักดิ์**
ประยงค์ รณรงค์ เป็นผู้ที่มีบทบาทสำคัญในด้านต่างๆ จนได้รับการมอบปริญญากิตติมศักดิ์ จากมหาวิทยาลัยหลายแห่ง ได้แก่- บัณฑิตกิตติมศักดิ์ มหาวิทยาลัยเทคโนโลยีราชมงคลศรีวิชัย- มหาบัณฑิตกิตติมศักดิ์ มหาวิทยาลัยรามคำแหง มหาวิทยาลัยเกษตรศาสตร์- ดุษฎีบัณฑิตกิตติมศักดิ์ มหาวิทยาลัยทักษิณ มหาวิทยาลัยราชภัฏนครศรีธรรมราช มหาวิทยาลัยธรรมศาสตร์ มหาวิทยาลัยวลัยลักษณ์ สถาบันบัณฑิตพัฒนบริหารศาสตร์ และมหาวิทยาลัยสงขลานครินทร์

**เครื่องราชอิสริยาภรณ์**
 พ.ศ. 2550 - 80px เครื่องราชอิสริยาภรณ์อันเป็นที่เชิดชูยิ่งช้างเผือก ชั้นทวีติยาภรณ์ช้างเผือก (ต.ช.)

**อ้างอิง**

**แหล่งข้อมูลอื่น**
 ไม้เรียงถึงมะนิลา : จากรากหญ้าถึงแมกไซไซ - บทความพิเศษ โดย เสรี พงศ์พิศ มติชนสุดสัปดาห์ ฉบับที่ 1256 - 1267
หมวดหมู่:บุคคลจากอำเภอฉวาง
หมวดหมู่:ผู้ได้รับรางวัลแมกไซไซ
หมวดหมู่:สมาชิกสภานิติบัญญัติแห่งชาติ
หมวดหมู่:ผู้ได้รับปริญญากิตติมศักดิ์จากมหาวิทยาลัยราชภัฏนครศรีธรรมราช
หมวดหมู่:ผู้ได้รับปริญญากิตติมศักดิ์จากมหาวิทยาลัยเทคโนโลยีราชมงคลศรีวิชัย
หมวดหมู่:ผู้ได้รับปริญญากิตติมศักดิ์จากมหาวิทยาลัยรามคำแหง
หมวดหมู่:ผู้ได้รับปริญญากิตติมศักดิ์จากมหาวิทยาลัยเกษตรศาสตร์
หมวดหมู่:ผู้ได้รับปริญญากิตติมศักดิ์จากมหาวิทยาลัยธรรมศาสตร์
หมวดหมู่:ผู้ได้รับปริญญากิตติมศักดิ์จากมหาวิทยาลัยสงขลานครินทร์
หมวดหมู่:ผู้ได้รับปริญญากิตติมศักดิ์จากมหาวิทยาลัยทักษิณ
หมวดหมู่:ผู้ได้รับปริญญากิตติมศักดิ์จากสถาบันบัณฑิตพัฒนบริหารศาสตร์
หมวดหมู่:ผู้ได้รับปริญญากิตติมศักดิ์จากมหาวิทยาลัยวลัยลักษณ์
หมวดหมู่:ผู้ได้รับเครื่องราชอิสริยาภรณ์ ท.ช.
ธงชาติลิทัวเนีย

ธงชาติลิทัวเนีย มีลักษณะคล้ายกับธงชาติพม่า แต่ไม่มีดาว และออกจะเข้มด้วย ธงสามสีแบ่งตามแนวนอน พื้นสีเหลือง สีเขียวและสีแดง เรียงจากบนลงล่าง ความกว้างแต่ละแถบเท่ากัน ธงนี้เริ่มใช้เมื่อวันที่ 20 มีนาคม พ.ศ. 2532 ซึ่งเป็นเวลาเกือบ 2 ปี ก่อนการล่มสลายของสหภาพโซเวียตและการประกาศเอกราช ก่อนหน้านี้ธงนี้เคยใช้เป็นธงชาติลิทัวเนียในช่วงปี พ.ศ. 2461 - 2483 ซึ่งเป็นช่วงที่ลิทัวเนียอยู่ภายใต้การยึดครองของสหภาพโซเวียต โดยที่สีในธงดังกล่าวสว่างกว่าสีที่ใช้อยู่ในปัจจุบัน ต่อมาหลังการยึดครองระยะสั้นของนาซีเยอรมนีช่วงสงครามโลกครั้งที่ 2 ลิทัวเนียมีฐานะเป็นสาธารณรัฐสังคมนิยมโซเวียตลิทัวเนีย ธงชาติในยุคนี้เริ่มแรกเป็นธงแดงแบบธงชาติสหภาพโซเวียตพร้อมอักษรบอกนามประเทศ ต่อมาจึงเปลี่ยนเป็นธงแดงแบบโซเวียตมีแถบสีขาวและสีเขียวอยู่ตอนล่าง
ธงชาติลิทัวเนียที่ใช้อยู่ในปัจจุบันนี้เป็นการปรับปรุงจากธงชาติสมัยประกาศเอกราชเล็กน้อย โดยแก้สัดส่วนธงเดิมจาก 1:2 เป็น 3:5 ใน พ.ศ. 2547

**การออกแบบ**

**วันธงชาติ**

**ดูเพิ่ม**
 ธงในประเทศลิทัวเนีย- ธงชาติสาธารณรัฐสังคมนิยมโซเวียตลิทัวเนีย- ทาอูทิชคา กีเอสมิ

**อ้างอิง**

**แหล่งข้อมูลอื่น**
   ประวัติธงชาติลิทัวเนีย - เว็บไซต์รัฐสภาแห่งสาธารณรัฐลิทัวเนีย- title=ธงชาติลิทัวเนีย
ลิทัวเนีย
หมวดหมู่:สัญลักษณ์ของประเทศลิทัวเนีย
วันสหประชาชาติ

วันสหประชาชาติ ได้ประกาศอย่างเป็นทางการเมื่อวันที่ 24 ตุลาคม มีวัตถุประสงค์เพื่อแจ้งให้ผู้คนทั่วโลกทราบถึงเป้าหมาย จุดประสงค์และการบรรลุผลของสหประชาชาติ โดยกำหนดวันที่กฎบัตรสหประชาชาติ มีผลบังคับใช้เมื่อวันที่ 24 ตุลาคม พ.ศ. 2488 เป็นวันกำเนิดขององค์การสหประชาชาติ และในวันที่ 6 ธันวาคม พ.ศ. 2514 ได้มีมติของสหประชาชาติที่ 2782 (XXVI) สนับสนุนให้วันสหประชาชาติเป็นวันหยุดประจำชาติในประเทศสมาชิกทุก ๆ ประเทศ

**ประเทศที่มีวันสหประชาชาติ**
 ประเทศคอสตาริกา เป็นวันหยุดประจำชาติ- ประเทศเกาหลี เป็นวันหยุดประจำชาติ- ประเทศสวีเดน เป็นวันธงชาติสวีเดน

**แหล่งข้อมูลอื่น**
  วันสหประชาชาติ ที่ un.org-  วันสหประชาชาติ ที่ UNA-แคนนาดา date=2005-10-24 
หมวดหมู่:สหประชาชาติ
หมวดหมู่:วันสำคัญ
หมวดหมู่:วันสหประชาชาติ
สหประชาชาติ
อาณาจักรหอคำเชียงรุ่ง

อาณาจักรหอคำเชียงรุ่ง (車裏) (ลาว: ອານາຈັກຮໍຄຳຊຽງຮຸ່ງ) (พม่า: ဇာတ်လမ်း၏ အဓိပ္ပါယ်) คือ อาณาจักรที่เคยตั้งอยู่ในเขตสิบสองปันนา มณฑลยูนนาน ประเทศจีน

**ขนาด และ เขตการปกครอง**
อาณาจักรหอคำเชียงรุ่ง หรือ อาณาจักรเชียงรุ่ง เป็นอาณาจักรที่เคยทรงอำนาจมากในเขตประเทศจีนตอนใต้ ทั้งยังขยายอิทธิพลไปตีเอาเมืองใกล้เคียง เช่น- เมืองเชียงตุง ของชาว ไทขึน หรือ ไทเขิน- เมืองบางเมืองของอาณาจักรล้านช้าง- เมืองแถง หรือ เมืองเดียนเบียนฟู ของชาวไทดำ- เมืองเวียงคำแถนอาณาจักรภูแถนหลวง
มีวัฒนธรรมที่โดดเด่นเป็นของตนเอง ใกล้เคียงกับวัฒนธรรมของพม่า ล้านนา สยาม ลาว และ เวียดนาม โดยแบ่งระบบการปกครองเป็น 12 พันนา 12000 พันนา หรือ 12 เขตการปกครอง โดยแต่ละเมือง จะมีเมืองเล็ก ๆ หลาย ๆ เมือง มารวมกันอยู่เมืองใหญ่ หรือ พันนา พูดอีกนัยหนึ่งก็คือ การปกครองแบบ สหพันธรัฐ และมีเมืองหลวงอยู่ที่ เมืองเชียงรุ่ง การแบ่งเช่นนี้ก็เพราะว่า ความสะดวกในการปกครองและการเก็บส่วยอากร เก็บเครื่องบรรณาการส่งไปยังเชียงรุ่งซึ่งเป็นเมืองหลวง
ที่จริงการแบ่งเขตแบบพันนานี้ นิยมใช้ในภูมิภาคแถว ๆ นั้น ลงมาจนถึงดินแดนล้านนา อีกอาณาจักรหนึ่งที่เป็นที่รู้จักก็คือ แคว้นสิบสองจุไทย ของชาวไทดำ ในอาณาจักรล้านนานั้นก็เช่นเดียว โดยจะเห็นได้จากตำนานพื้นเมืองเชียงใหม่ ซึ่งกล่าวถึงเขตแดนของเมืองเชียงแสนที่สร้างขึ้น บริเวณเมืองเงินยางเดิมโดยพญาแสนภู พระราชนัดดาของ พระยามังรายมหาราช เมื่อปี พ.ศ. 1871 ตอนหนึ่งว่า "ดังมักแคว้นเขตแดนเมืองเชียงแสนทั้งเมือง มี 32 พันนาแล"
หลังจากนั้น อาณาจักรนี้ก็ถูกโจมตี จนอาณาจักรหอคำเชียงรุ่งล่มสลาย กลายเป็นแคว้นสิบสองปันนา

**รายพระนามเจ้าฟ้าเชียงรุ่ง**

**อ้างอิง**
 "Gazetteer of Upper Burma and the Shan states"-  Kanbawsa - A Modern Review
หมวดหมู่:อาณาจักรหอคำเชียงรุ่ง
หมวดหมู่:มณฑลยูนนาน
หมวดหมู่:เชียง
หมวดหมู่:รัฐสิ้นสภาพในทวีปเอเชีย
หมวดหมู่:รัฐสิ้นสภาพในประวัติศาสตร์จีน
หมวดหมู่:รัฐสิ้นสภาพในประเทศจีน
เชียงแสน

เชียงแสน อาจหมายถึง - อำเภอเชียงแสน - อำเภอในจังหวัดเชียงราย- เทศบาลตำบลเวียงเชียงแสน - เทศบาลตำบลในอำเภอเชียงแสน จังหวัดเชียงราย- เมืองเชียงแสน - เมืองโบราณของอาณาจักรล้านนา- โยนกนครไชยบุรีราชธานีศรีช้างแส่น (พ.ศ. 1200-1650) - อาณาจักรหนึ่งในประเทศไทย- เวียงปรึกษา - ในปัจจุบันตั้งอยู่ที่บ้านสบคำ อำเภอเชียงแสน จังหวัดเชียงราย- หิรัญนครเงินยางเชียงแสน (พ.ศ. 1181-1805) - อาณาจักรหนึ่งในประเทศไทย- นครรัฐเชียงแสน (พ.ศ. 2157-2347) - ประเทศราชของพม่า
เวียงปรึกษา

เวียงปรึกษา(เวียงเปิกสา) หรือ เวียงเชียงแสนน้อย  ตั้งอยู่ที่บ้านสบคำ อำเภอเชียงแสน จังหวัดเชียงราย

**ประวัติ**
ภายหลังจากการล่มสลายของเวียงโยนกไชยบุรีศรีช้างแส่น และสิ้นราชวงศ์สิงหนติแล้ว  ขุนพันนาและนายบ้านกลุ่มชนที่เหลือรอดได้อพยพมาสร้างเมืองใหม่ นำโดยขุนลัง ริมฝั่งแม่น้ำโขงฝั่งตะตก และอยู่ทางทิศตะวันออกของเมืองโยนกนครฯ เรียกว่าเวียงเปิกสา (เวียงปรึกษา) หรือเวียงเชียงแสนน้อย โดยผู้ที่ครองเวียงเปิกสานั้น จะต้องได้รับการเปิกสา(ปรึกษา) คัดเลือกจากประชาชนในเมืองทั้งหมด คล้ายกับแนวทางของระบอบประชาธิปไตย เรียกว่า ไพร่แต่งเมือง รวมเป็นขุนผู้ครองเวียงเปิกสา 16 คน แต่จากหลักฐานทางโบราณคดีในเวียงเปิกสา(ปรึกษา) มีความเก่าถึงแค่ยุคล้านนาเท่านั้น ไม่ได้มีอายุเท่าตามที่ตำนานอ้าง
ในขณะที่ตั้งเวียงปรึกษานั้น เวลาเดียวกัน ได้เกิดกลุ่มอำนาจใหม่บริเวณที่ราบดอยตุง โดยลาวจังกราช ปฐมกษัตริย์หิรัญนครเงินยางเชียงลาว ได้รวบรวมผู้คนตั้งเมืองหิรัญนครเงินยางเชียงลาวและสถาปนาราชวงศ์ลาวขึ้น ซึ่งจะเป็นสายสกุลของพญามังราย ปฐมกษัตริย์แห่งอาณาจักรล้านนา


**รายนามขุนพันนาเวียงเปิกสา(ปรึกษา)**

**ยุคไพร่แต่งเมือง**
# ขุนลัง
# ขุนช้าง
# ขุนลาน
# ขุนถาน 
# ขุนตาม 
# ขุนตง 
# ขุนติม
# ขุนแตง
# ขุนจัน
# ขุนคง
# ขุนจอม 
# ขุนชง 
# ขุนซีก
# ขุนอิทธิ 
# ขุนพัทธะ
# ขุนสุข
(หมายเหตุ รายชื่อขุนพันนาเวียงเปิกสา(ปรึกษา) อ้างอิงจากตำนานสิงหนติโยนก ฉบับวัดลำเปิง จ.เชียงราย เป็นหลัก)

**อ้างอิง**
ว
ช
วียงเชียงแสน
หมวดหมู่:รัฐสิ้นสภาพในทวีปเอเชีย
เวียงเชียงแสนน้อย
หมวดหมู่:ข้อถกเถียงทางประวัติศาสตร์
วิกิพีเดีย:วันนี้ในอดีต/25 ตุลาคม

25 ตุลาคม: วันสาธารณรัฐในคาซัคสถาน (พ.ศ. 2533); วันการคืนดินแดนในไต้หวัน; วันกองทัพในโรมาเนีย- พ.ศ. 1690 (ค.ศ. 1147) – เรกองกิสตา: กำลังซึ่งมีพระเจ้าอาฟองโซที่ 1 (ในภาพ) เป็นผู้นำยึดลิสบอนคืนจากชาวมัวร์หลังการล้อมนานสี่เดือน เป็นหนึ่งในชัยไม่กี่ครั้งของฝ่ายคริสต์ศาสนิกชนระหว่างสงครามครูเสดครั้งที่สอง- พ.ศ. 2303 (ค.ศ. 1760) – เจ้าชายจอร์จที่ 3 เป็นพระมหากษัตริย์บริเตนใหญ่และไอร์แลนด์- พ.ศ. 2418 (ค.ศ. 1875) – มีการแสดงเปียโนคอนแซร์โตหมายเลข 1 ของไชคอฟสกี รอบปฐมทัศน์ในบอสตัน- พ.ศ. 2514 (ค.ศ. 1971) – สมัชชาใหญ่แห่งสหประชาชาติผ่านข้อมติให้สาธารณรัฐประชาชนจีนเป็นผู้แทนของจีน ณ สหประชาชาติ แทนสาธารณรัฐจีน- พ.ศ. 2544 (ค.ศ. 2001) – ไมโครซอฟท์วางจำหน่ายวินโดวส์เอกซ์พี ซึ่งเป็นระบบปฏิบัติการวินโดวส์รุ่นหนึ่งที่ได้รับความนิยมมากที่สุดและใช้กันแพร่หลายที่สุด
ดูเพิ่ม: 24 ตุลาคม – 25 ตุลาคม – 26 ตุลาคม
จดหมายเหตุ – รายชื่อบทความวันนี้ในอดีต
ดอยอินทนนท์

ดอยอินทนนท์ เป็นยอดเขาที่สูงที่สุดในประเทศไทย ตั้งอยู่ที่อำเภอจอมทอง จังหวัดเชียงใหม่ เดิมมีชื่อว่า "ดอยหลวง" หรือ "ดอยหลวงอ่างกา" ชื่อของ ดอยอินทนนท์ เป็นชื่อของกษัตริย์พระนามว่าพระเจ้าอินทวิชยานนท์ เจ้าผู้ครองนครเชียงใหม่ ทรงเป็นผู้ที่ห่วงใยในป่าทางภาคเหนือ และพยายามรักษาไว้ ภายหลังเสด็จพิราลัย พระอัฐิส่วนหนึ่งได้เชิญไปประดิษฐาน ณ พระสถูปบนยอดดอยหลวง และเปลี่ยนชื่อเพื่อเป็นเกียรติ​

**ลักษณะภูมิสังคม**
มีลักษณะอากาศตั้งแต่แบบร้อนชื้นบริเวณเชิงเขาจนถึงแบบมรสุมเขตอบอุ่นบริเวณยอดเขา

**รูปภาพ**

**อ้างอิง**
หมวดหมู่:ภูเขาในจังหวัดเชียงใหม่
หมวดหมู่:เทือกเขาในประเทศไทย
หมวดหมู่:จุดสูงสุดของประเทศ
หมวดหมู่:อำเภอจอมทอง
หมวดหมู่:สถานที่ที่ตั้งชื่อตามพระนามของเจ้านายฝ่ายเหนือ
หมวดหมู่:พระเจ้าอินทวิชยานนท์
อินทนนท์
หมวดหมู่:อุทยานแห่งชาติดอยอินทนนท์
หมวดหมู่:กรุงธนบุรี

หมวดหมู่:ประวัติศาสตร์ไทย
หมวดหมู่:อาณาจักรธนบุรี
หมวดหมู่:เมืองหลวงเก่าของไทย
หมวดหมู่:เมืองหลวงของรัฐสิ้นสภาพ
หมวดหมู่:ฮันเตอร์ x ฮันเตอร์

หมวดหมู่:แฟรนไชส์การ์ตูนญี่ปุ่น
หมวดหมู่:ตัวละครที่เป็นนักล่าสัตว์ประหลาด
หมวดหมู่:แมดเฮาส์
หมวดหมู่:รายการโทรทัศน์ของฟูจิทีวี
หมวดหมู่:รายการโทรทัศน์ของนิปปงทีวี
หมวดหมู่:โยชิฮิโระ โทงาชิ
ซำปอกง

ซำปอกง (三寶公/三宝公) อาจหมายถึง- พระพุทธไตรรัตนนายก (วัดพนัญเชิง) - วัดพนัญเชิง จังหวัดพระนครศรีอยุธยา- พระพุทธไตรรัตนนายก (จำลอง) (วัดนครหลวง) - วัดนครหลวง จังหวัดพระนครศรีอยุธยา- พระพุทธไตรรัตนนายก (วัดกัลยาณมิตรวรมหาวิหาร) - วัดกัลยาณมิตรวรมหาวิหาร กรุงเทพมหานคร- พระพุทธไตรรัตนนายก (วัดอุภัยภาติการาม) - วัดอุภัยภาติการาม จังหวัดฉะเชิงเทรา- เจิ้ง เหอ
ประเทศเอลซัลวาดอร์

เอลซัลวาดอร์ (El Salvador) หรือชื่อทางการ สาธารณรัฐเอลซัลวาดอร์ (สเปน: República de El Salvador) เป็นประเทศในแถบอเมริกากลาง มีจำนวนประชากรประมาณ 6.5 ล้านคน เป็นประเทศที่มีความหนาแน่นของประชากรมากที่สุดในแผ่นดินใหญ่ของทวีปอเมริกา (โดยเฉพาะในเขตเมืองหลวงซานซัลวาดอร์) และเป็นประเทศที่มีการพัฒนาอุตสาหกรรมมากที่สุดในภูมิภาค ประเทศเอลซัลวาดอร์ได้ยกเลิกสกุลเงินโกลอนและเปลี่ยนมาใช้สกุลเงินดอลลาร์สหรัฐแทนในปี ค.ศ. 2001

**ประวัติศาสตร์**
ประเทศเอลซัลวาดอร์ได้รับประกาศอิสรภาพจากสเปนในปี ค.ศ. 1821 และจากสหพันธ์สาธารณรัฐอเมริกากลางในปี ค.ศ. 1839

**การเมืองการปกครอง**

**การแบ่งเขตการปกครอง**
เอลซัลวาดอร์แบ่งเขตการปกครองออกเป็น 14 จังหวัด (department) ได้แก่

**ภูมิศาสตร์**
ประเทศเอลซัลวาดอร์ตั้งอยู่ในอเมริกากลาง มีพื้นที่ประเทศมาณ 21,040 ตารางกิโลเมตร หรือ 8,123 ตารางไมล์ เป็นประเทศที่เล็กที่สุดในอเมริกากลาง ลักษณะภูมิอากาศเป็นแบบร้อนชื้น

**เศรษฐกิจ**
ประเทศเอลซัลวาดอร์มีขนาดเศรษฐกิจใหญ่เป็นอันดับที่ 3 ในอเมริกากลางรองจาก กัวเตมาลา และ คอสตาริกา เมื่อเปรียบเทียบกันด้วยขนาดจีดีพี เศรษฐกิจของเอลซัลวาดอร์แยกเป็น ด้านบริการ 64.1% อุตสาหกรรม 24.7% และเกษตรกรรม 11.2%

**ประชากร**
ประเทศเอลซัลวาดอร์มีประชากรประมาณ 6,948,073 คน แบ่งได้เป็นเมสติโซ (เชื้อสายผสมสเปน-พื้นเมือง) ร้อยละ 90 ผิวขาวร้อยละ 9 อเมรินเดียนร้อยละ 1

**หมายเหตุ**

**อ้างอิง**
  ประเทศเอลซัลวาดอร์ date=2005-05-07  จากเว็บไซต์กระทรวงต่างประเทศ

อ
หมวดหมู่:รัฐและดินแดนที่ก่อตั้งในปี พ.ศ. 2385
อ
ยาลดความดัน

ยาลดความดัน (antihypertensives) เป็นกลุ่มของยาที่ใช้ในทางการแพทย์
และ เภสัชกรรมเพื่อใช้รักษาโรคความดันโลหิตสูง

**ยาลดความดันแบ่งเป็นกลุ่มได้ดังนี้**

**ยาขับปัสสาวะ (Diuretics)**
 ยาขับปัสสาวะ มีฤทธิ์ช่วยไตกำจัดเกลือและน้ำส่วนเกินออกจากร่างกาย
** อะมิโลไรด์ (Amiloride)
** ลูปไดยูรีติก (Loop diuretic)
*** บูมีทาไนด์ (bumetanide)
*** กรดอีทาไครนิก (ethacrynic acid)
*** ฟูโรซีไมด์ (furosemide)
** ไทอะไซด์ (Thiazide) diuretics
*** คลอโรทาลิโดน (chlorothalidone)
*** อีพิติไซด์ (epitizide)
*** ไฮโดรคลอโรไทอะไซด์ (hydrochlorothiazide) และ คลอโรไทอะไซด์ (chlorothiazide)
*** อินดาพาไมด์ (indapamide)
*** ไตรแอมเตอรีน (triamterene)

**Antiadrenergics (Antiadrenergics)**
 แอนตี้อะดรีเนอร์จิก (Antiadrenergic)
** บีต้า บล็อกเกอร์ (Beta blocker)
*** อะทีโนลอล (atenolol)
*** มีโทโพรลอล (metoprolol)
*** ออกพีโนลอล (oxprenolol)
*** พินโดลอล (pindolol)
*** โพรพราโนลอล (propranolol)
** แอลฟ้า บล็อกเกอร์ (Alpha blocker)

**ยายับยั้ง ACE (ACE inhibitors)**
 ยายับยั้ง ACE ยับยั้งการสร้างสารที่ทำให้เส้นเลือดหดตัว
** แคปโตพริล (captopril)
** อีนาลาพริล (enalapril)
** ลิซิโนพริล (lisinopril)
** รามิพริล (ramipril)
** เพอรินโดพริล (perindopril)

**แคลเซี่ยมแชนแนลบล็อกเกอร์ (Calcium channel blockers)**
 แคลเซียมแชนแนลบล็อกเกอร์ ยับยั้งการเข้าของแคลเซี่ยมที่เซลล์กล้ามเนื้อในผนังหลอดเลือดแดง
** แอมโลดิพีน (amlodipine)
** ไดไฮโดรไพริดีน (dihydropyridine)
** ดิลติอะซิม (diltiazem)
** ฟิโลดิปีน (felodipine)
** อิสราดิปีน (isradipine)
** นิฟิดิปีน (nifedipine)
** นิโมดิปีน (nimodipine)
** ไนเทรนดิปีน (nitrendipine)
** เวอราปามิล (verapamil)

**แองกิโอเทนซิน II รีเซพเตอร์ แอนตาโกนิสต์**
 ATII อินฮิบิเตอร์ (Angiotensin II receptor antagonist)
** อิรเบสซาร์แทน (irbesartan)
** โลซาร์แทน (losartan)
** เทลมิซาร์แทน (telmisartan)
** วัลซาร์แทน (valsartan)

**แอลโดสเตอร์โรน แอนตาโกนิสต์  (Aldosterone antagonists)**
 แอลโดสเตอร์โรน (Aldosterone) antagonists 
** สไปโนโรแลคโตน (spironolactone)

**วาโสไดเลเตอร์ (Vasodilators)**
 วาโสไดเลเตอร์ มีฤทธิ์โดยตรงต่อหลอดเลือดแดง ในลักษณะที่ทำให้มันคลายตัวเพื่อทำให้กระแสเลือดไหลได้สะดวก
** ฉุกเฉิน (emergency)

**หลักการเลือกยา (choice)**
ปัจจัยหลักในการเลือกยารักษาโรคความดันคือ ผลข้างเคียง (side-effects) ในการใช้ยาตัวอย่างเช่น
# อาการหอบหืด (asthmatics) เป็นอาการที่แย่ที่สุดจากการใช้ยา  บีต้า-บล็อกเกอร์
# ตัวสั่น (tremor) และ ประสาทหลอน (nervous) จากการใช้ยา  บีต้า-บล็อกเกอร์เช่นกัน
# บีไนน์ โปรสแตติก ไฮเปอร์พลาสเซีย (benign prostatic hyperplasia) จากการใช้ยา  บีต้า-บล็อกเกอร์

**ดูเพิ่ม**
 อาร์เทอเรียล ไฮเปอร์เทนชั่น (arterial hypertension)
หมวดหมู่:ยา
หมวดหมู่:ยาลดความดัน
หมวดหมู่:บทความยาที่ต้องการภาพประกอบ
แม่แบบ:บทความคัดสรร/พฤศจิกายน 2548

นโปเลียน โบนาปาร์ต
นโปเลียน โบนาปาร์ต เกิดที่เมืองอาจัคซิโอ บนเกาะคอร์ซิกา เมื่อวันที่ 15 สิงหาคม ค.ศ. 1769 เขาเป็นนายพลในช่วง การปฏิวัติฝรั่งเศส ดำรงตำแหน่งผู้ปกครองประเทศฝรั่งเศส ตั้งแต่ปลายปี ค.ศ. 1799 และได้กลายเป็นจักรพรรดิ ของชาวฝรั่งเศสภายใต้พระนามว่า นโปเลียนที่ 1 เป็นผู้มีชัยและปกครองดินแดนส่วนใหญ่ของทวีปยุโรป และได้แต่งตั้งให้แม่ทัพ และพี่น้องของเขาขึ้นครองบัลลังก์ ในราชอาณาจักรยุโรปหลายแห่งด้วยกัน
เนื่องจากเขาไม่สามารถดับไฟสงคราม ที่โหมกระหน่ำประเทศฝรั่งเศสมาตั้งแต่ปี ค.ศ. 1792 ลงได้ ซ้ำยังต้องผ่านการสู้รบครั้งแล้วครั้งเล่า นโปเลียนได้เห็นจักรวรรดิของเขาล่มสลาย ภายในสิบปีนับตั้งแต่เขาขึ้นครองราชย์ เหลือไว้แต่เพียงผลงานทางราชการมากมาย ที่ชายผู้ไม่ธรรมดาคนนี้ได้สร้างไว้
บทความคัดสรรก่อนหน้านี้: ฃ ขวด – ไดโนเสาร์ – แสตมป์ 
ที่เก็บถาวร  –  บทความคัดสรรอื่น ๆ
หมวดหมู่:แฮร์รี่ พอตเตอร์

ฮแฮร์รี่
ฮแฮร์รี่
ฮแฮร์รี่
หมวดหมู่:บันเทิงคดีเกี่ยวกับมด (บุคคล)
หมวดหมู่:ตัวละครที่เป็นพ่อมด
หมวดหมู่:โรงเรียนในวรรณกรรม
หมวดหมู่:มังกรในวัฒนธรรมประชานิยม
หมวดหมู่:เอลฟ์ในวัฒนธรรมประชานิยม
หมวดหมู่:บันเทิงคดีเกี่ยวกับยักษ์ (เรื่องปรัมปราตะวันตก)
ลิเวอร์พูล (แก้ความกำกวม)

ลิเวอร์พูล สามารถหมายถึง- สโมสรฟุตบอลลิเวอร์พูล สโมสรฟุตบอลในเมืองลิเวอร์พูล- มหาวิทยาลัยลิเวอร์พูล
นอกจากนี้ลิเวอร์พูลยังเป็นชื่อเมือง- ลิเวอร์พูล (Liverpool) ในอังกฤษ- นครลิเวอร์พูล (City of Liverpool) ในอังกฤษ - ลิเวอร์พูล ในรัฐนิวเซาท์เวลส์ ประเทศออสเตรเลีย- ลิเวอร์พูล ในรัฐโนวาสโกเชีย ประเทศแคนาดา- ลิเวอร์พูล ในรัฐนิวยอร์ก สหรัฐ- ลิเวอร์พูล ในรัฐเพนซิลเวเนีย สหรัฐ- ลิเวอร์พูล ในรัฐเท็กซัส สหรัฐ 
หมวดหมู่:หน้าแก้ความกำกวมชื่อสถานที่
อาร์เซนอล (แก้ความกำกวม)

อาร์เซนอล สามารถหมายถึงได้หลายอย่าง
ชื่อทีมฟุตบอล- สโมสรฟุตบอลอาร์เซนอล จากลอนดอน อังกฤษ- สโมสรฟุตบอลอาร์เซนอลเคียฟ จาก เมืองเคียฟ ประเทศยูเครน- อาร์เซนอลเดอซารานดี (Arsenal de Sarandí) จาก ประเทศอาร์เจนตินา- เบเรกัมอาร์เซนอล (Berekum Arsenal) จากประเทศกานา
นอกจากนี้เป็นชื่ออื่นๆ ได้แก่- สถานีรถไฟใต้ดินอาร์เซนอล (Arsenal tube station) สถานีของสายรถไฟใต้ดิน ลอนดอนอันเดอร์กราวน์ด- อาร์เซนอล รถยนต์ที่ผลิตในอังกฤษช่วงปี  พ.ศ. 2441- อาร์เซนอล วีจี-33 เครื่องบินรบฝรั่งเศสในสมัยสงครามโลกครั้งที่2
นอกจากนี้ คำว่า arsenal (อาร์เซนอล) ในภาษาอังกฤษ หมายถึง ยุทโธปกรณ์
วิกิพีเดีย:วันนี้ในอดีต/26 ตุลาคม

26 ตุลาคม: วันชาติในออสเตรีย (พ.ศ. 2498)- พ.ศ. 2406 (ค.ศ. 1863) – ก่อตั้งสมาคมฟุตบอลแห่งอังกฤษ ณ กรุงลอนดอน องค์การกำกับดูแลกีฬาฟุตบอลที่เก่าแก่ที่สุดในโลก- พ.ศ. 2483 (ค.ศ. 1940) – นอร์ทอเมริกัน พี-51 มัสแตง อากาศยานขับไล่ทรงประสิทธิภาพที่สุดแบบหนึ่งของฝ่ายสัมพันธมิตรในสงครามโลกครั้งที่สอง ออกบินเที่ยวแรก- พ.ศ. 2522 (ค.ศ. 1979) – ประธานาธิบดีปัก จุง ฮี (ในภาพ) แห่งเกาหลีใต้ ถูกคิม แจ ยู ผู้อำนวยการสำนักข่าวกรองเกาหลีใต้ ลอบสังหาร- พ.ศ. 2543 (ค.ศ. 2000) – โลร็อง บากโบเป็นประธานาธิบดีคนแรกของโกตดิวัวร์นับแต่รอแบร์ เกอีถูกโค่นอำนาจในรัฐประหารเมื่อปี 2542- พ.ศ. 2544 (ค.ศ. 2001) – จอร์จ ดับเบิลยู. บุช ประธานาธิบดีสหรัฐ ลงนามรัฐบัญญัติความรักปิตุภูมิ ซึ่งขยายอำนาจของหน่วยงานบังคับใช้กฎหมายของสหรัฐในการต่อสู้กับการก่อการร้ายในสหรัฐอเมริกาและทั่วโลกอย่างมาก
ดูเพิ่ม: 25 ตุลาคม – 26 ตุลาคม – 27 ตุลาคม
จดหมายเหตุ – รายชื่อบทความวันนี้ในอดีต
แม่แบบ:กล่องข้อมูล เอ็นเอฟแอล

คอนเฟอเรนซ์ 

ดิวิชัน 

ก่อตั้ง 

สนามเหย้า 

เมือง 

สีประจำทีม 

โค้ช 

ชนะเลิศในลีก ()
ชนะเลิศในคอนเฟอเรนซ์ ()
ชนะเลิศในดิวิชัน ()
}
ท่ากายี

ท่ากายี ท่าน้ำทำเลค้าขาย อยู่ทางด้านตะวันตกของกรุงศรีอยุธยา เป็นที่พวกแขกเทศชาวเปอร์เซียตั้งบ้านเรือนอยู่ เรียกในสมัยนั้นว่า "กาญี"
คำนี้เป็นศัพท์เปอร์เซีย คงจะเพี้ยนมาจากคำ อากอ (Aqa) ซึ่งแปลว่า หัวหน้า ส่วน ยี (ตามอักษรเทียบเป็น ญี) นั้น เติมเข้าเพื่อแสดงคารวะ เช่น ครับ หรือใต้ท้าว คำนี้ยังเป็นนามสกุล อากายี ของพวกเจ้าเซ็นตระกูลหนึ่ง
หมวดหมู่:อาณาจักรอยุธยา
ยาขับปัสสาวะ

ยาขับปัสสาวะ (diuretic) เป็นยาที่เพิ่มอัตราการถ่ายปัสสาวะออกจากร่างกาย (ไดยูรีสิส) ยาขับปัสสาวะมีผลลดปริมาตรของเหลวนอกเซลล์ (extracellular fluid-ECF)   ยาขับปัสสาวะธรรมดาทั่วไปได้แก่คาเฟอีน น้ำเครนเบอรรี่ และแอลกอฮอล์
ในทางการแพทย์ ยาขับปัสสาวะใช้รักษา
# หัวใจล้มเหลว (heart failure) 
# โรคตับแข็ง (liver cirrhosis)
# ความดันโลหิตสูง (hypertension)
# โรคไต (kidney disease)
ยาขับปัสสาวะสามารถบรรเทาโรคดังกล่าวได้เพราะมันทำให้ร่างกายขับโซเดียมและน้ำ
ไปพร้อมกับปัสสาวะ  ยิ่งมีปัสสาวะมากเท่าไรน้ำและโซเดียม ซึ่งเป็นต้นเหตุของอาการบวมน้ำ (edema) ก็จะลดลง และอาการบวมน้ำก็ลดลง  ยาขับปัสสาวะบางตัวเช่นอะเซตาโซลาไมด์
ทำให้ปัสสาวะเป็นด่างซึ่งเป็นการช่วยเพิ่มการขับถ่ายยาแอสไพรินในกรณีการใช้ยาเกินขนาด
ข
หมวดหมู่:บทความยาที่ต้องการภาพประกอบ
จุฬาราชมนตรี

จุฬาราชมนตรี  เป็นผู้นำกิจการศาสนาอิสลามในประเทศไทย  และเป็นตำแหน่งฝ่ายมุสลิมให้ข้อปรึกษาด้านศาสนาอิสลามแก่รัฐบาลไทย โดยเฉพาะแก่กระทรวงมหาดไทยและกระทรวงวัฒนธรรม มีประวัติมาแต่ครั้งกรุงศรีอยุธยา ในทำเนียบศักดินาของสมเด็จพระบรมไตรโลกนาถทำเนียบตำแหน่งขุนนาง ซึ่งในชั้นหลังเรียกว่า "กรมท่าขวา" มี "พระจุลาราชมนตรี" เป็นหัวหน้าฝ่ายแขก คู่กับ พระยาโชฎึกราชเศรษฐี หัวหน้าฝ่ายจีน

**จุฬาราชมนตรีในยุคประชาธิปไตย**
หลังเปลี่ยนแปลงการปกครอง ตำแหน่งจุฬาราชมนตรีได้มีการเปลี่ยนแปลงไปจากเดิมที่เคยแต่งตั้งโดยพระมหากษัตริย์และเป็นคนในสายสกุลเฉกอะหมัดที่นับถือนิกายชีอะหฺมาตลอด เปลี่ยนมาเป็นการเลือกตั้งโดยตัวแทนคณะกรรมการอิสลามประจำจังหวัดและผู้ที่ได้รับเลือกเป็นผู้นับถือนิกายสุหนี่ซึ่งเป็นชนส่วนใหญ่ของมุสลิมในประเทศไทย
เริ่มแรกในรัฐบาลของนายปรีดี พนมยงค์ ได้รื้อฟื้นตำแหน่งจุฬาราชมนตรีเมื่อ พ.ศ. 2488 โดยให้เป็นที่ปรึกษาราชการขององค์พระมหากษัตริย์ ในด้านกิจการศาสนาอิสลาม จนกระทั่ง พ.ศ. 2491 รัฐบาลของจอมพล ป. พิบูลสงคราม ได้เปลี่ยนให้จุฬาราชมนตรีเป็นที่ปรึกษากรมการศาสนา กระทรวงศึกษาธิการ อย่างไรก็ดีหลังจากที่การประกาศใช้พระราชบัญญัติการบริหารองค์กรศาสนาอิสลาม พ.ศ. 2540 ได้มีการระบุไว้ในกฎหมายนี้ว่า จุฬาราชมนตรีเป็นผู้นำกิจการศาสนาอิสลามในประเทศไทย ซึ่งมีหน้าที่ดังต่อไปนี้- ให้คำปรึกษา และความเห็นต่อทางราชการเกี่ยวกับศาสนาอิสลาม- แต่งตั้งผู้ทรงคุณวุฒิเพื่อให้คำปรึกษาเกี่ยวกับบัญญัติศาสนาอิสลาม- ประกาศผลการดูดวงจันทร์เพื่อกำหนดวันสำคัญทางศาสนา- ออกประกาศเกี่ยวกับวินิจฉัยตามบัญญัติแห่งศาสนาอิสลาม- เป็นประธานอำนวยการจัดงานเมาลิดกลางแห่งประเทศไทย
กฎหมายฉบับนี้ ยังให้มีการจัดตั้งคณะกรรมการกลางอิสลามแห่งประเทศไทยให้เป็นกิจลักษณะ โดยมีจุฬาราชมนตรีเป็นประธานและกรรมการอื่นจากผู้แทนของคณะกรรมการอิสลามประจำจังหวัดและกรรมการที่จุฬาราชมนตรีเสนอชื่อ ซึ่งจะมีบทบาทในด้านการบริหารองค์กรศาสนาอิสลาม ขณะที่ สำนักจุฬาราชมนตรี นั้น เป็นหน่วยธุรการของจุฬาราชมนตรี
หลังจากประกาศใช้กฎหมายดังกล่าวไม่นาน ประเสริฐ มะหะหมัด จุฬาราชมนตรีในขณะนั้นถึงแก่อนิจกรรม ผู้ที่ได้รับเลือกให้เป็นจุฬาราชมนตรีคนต่อมา คือ สวาสดิ์ สุมาลยศักดิ์ ขณะมีอายุได้ 81 ปีเศษ จึงเป็นจุฬาราชมนตรีคนแรกที่ได้รับการเลือกตั้งตามกฎหมายฉบับใหม่ โดยดำรงตำแหน่งจนถึงแก่อนิจกรรม (ขณะอายุ 94 ปี) เมื่อวันที่ 24 มีนาคม พ.ศ. 2553 และวันที่ 16 พฤษภาคม พ.ศ. 2553 ที่ประชุมคณะกรรมการอิสลามประจำจังหวัดทั่วประเทศได้มีมติให้อาศิส พิทักษ์คุมพล เป็นผู้สมควรดำรงตำแหน่งจุฬาราชมนตรีต่อจากนายสวาสดิ์ สุมาลยศักดิ์ และได้รับโปรดเกล้าฯ แต่งตั้งให้เป็นจุฬาราชมนตรีคนที่ 18 เมื่อวันที่ 6 มิถุนายน พ.ศ. 2553 และในวันอาทิตย์ที่ 22 ตุลาคม 2566 เวลา 10.32 น นายอาศิส พิทักษ์คุมพล ได้ถึงแก่อนิจกรรมลง

**รายชื่อจุฬาราชมนตรี**

**อ้างอิง**
 เอกราช มูเก็ม. จุฬาราชมนตรี ประวัติศาสตร์ผู้นำไทยมุสลิมจากสมัยอยุธยาถึงยุคทักษิณ. กทม. ร่วมด้วยช่วยกัน. 2549
หน้า 59-65-  จุฬาราชมนตรีแห่งราชอาณาจักรไทย เว็บไซต์สำนักจุฬาราชมนตรี

**แหล่งข้อมูลอื่น**
  muslimcampus.com date=2007-08-05 -  เว็บไซต์อย่างเป็นทางการ